
KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 


PEŞGOTIN 


Komeleya Mafên Mirovan ên Jinan - Çareseriyên Nû, îsal kete sala xwe ya 20'î û ji sala 1995’an bi vir de 
jî bênavber di çarçoveya Bernameya Perwerdehiyê ya Mafên Mirovan a Jinan de meşa xwe didomîne. 

Em wek Komeleya Mafên Mirovan ên Jinan - Çareseriyên Nû gelek biheyecan û şad in ku me karî rêzeya 
kitêbokên Mafên Me Hene! (Mafên Me Hene, Mafên Me Yên Zayekiyê Hene û Zayendîtiya Me Heye) û 
belgefîlma Rêzeya Mor ku me ew di xebatên xwe yên tirkî de bi kar dianîn, wergerînin kurdî. 

Komeleya me ku ji dema avakirina xwe heta niha girîngî dide xebata li Kurdistanê, bi taybetî girîngî da mafê 
zimanê dayikê ku ew mafekî sereke yê tênebihur ê mirovan e û di asta navneteweyî de jî hatiye pejirandin. 
îcar gava ev maf ji aliyê jinan ve tên nirxandin girîngiya mijarê hîn bêhtir dertê holê. Encamên lêkolîna 
Weqfa Dîrokê (Tarih Vakfi) ku wê di navbera salên 1996 û 1998’an de çêkiribû, dida nîşandan ku li Tirkiyeyê 
%26’ê jinên kurd bi zimanê tirkî nizanin. Ji ber ku ji bilî vê, îstatîstîkên der barê vê mijarê de hema bibêje li 
Tirkiyeyê pir kêm in û yên heyî jî bi awayekî alîgir û şelipîner in, mirov bi hêsanî dikare texmîn bike ku ev rêjê 
hîn zêdetir e. Ev rewş dide nîşandan ku ji bilî mafê zimanê dayikê yê jinên kurd ên bi milyonan, hin mafên 
wan ên sereke jî hatine binpêkirin; bêyî cudahî mafê ku divê hemû jinên li dinyayê û Tirkiyeyê bi mafên xwe 
yên nivîskî û gotinkî bizanibin, mafê bikaranîna van mafan û mafê wek ferdên serbixwe û têra xwe da ku ew 
bikaribin di nav jiyanê de cih bigirin. 

Ev pêvajoya wergera kurdî ya ku têra xwe gur û dijwar derbas bû, ji bo me ne tenê pêvajoyeke wergerê bû. 

Ev pêvajo her wiha pêvajoya hilberandina termînolojiya femînîst bû jî. Di beşa ferhengokê de, ku li dawiya 
her kitêbokê heye, hûn dikarin van term û têgihan bibînin. Der barê vê yekê de, ji edîtorên me Zana Farqînî bi 
zanîna xwe ya kûr û afirîneriya xwe tevkariyeke derasayî li me kir. Her wiha Metîn Yuksel jî, ji bilî tevkariya 
xwe ya edîtoriyê, di pêvajoya amadehiya weşanê de jî destekeke mezin da me. Belqîz Ayman, nemaze der 
barê termên zayekî û zayendîtiyê de ji bo me bû çavkaniyeke pir girîng. Bêyî alîkarî û tevkariya van kesên 
hanê ku me navên wan dan, em dê ji heqê vê yekê derneketina û bi ser neketina, ji lew re em ji wan hemûyan 
re spasiyên xwe yên bêpayan pêşkêş dikin. Her wisan ji hemû hevalên me re yên ku tirkiya kitêbokan amade 
kirine û ji xebatkarên me yê komeleyê re jî em dibêjin mala we ava. 

Ji bilî vê, ji ber ku ji xebata me re desteka darayî dabîn kir ji Konsolosiya Holandayêya Stenbolê re, ji 
Enstîtuya Kurdîya Stenbolê re ku wergera kurdî da kirin û ji Saziya Hevgirtin û Pêşketinêya Navneteweyîya 
Swêdê re ku bi salan e destek dide hilberandina kitêbokên tirkî, em ji ber alîkarî û tevkariya wan spasiyên 
xwe pêşkêşî wan dikin. 

Gava mirov li atmosfera polîtîk û rûdanên ku di sala 2014’an de li Tirkiyeyê qewimîne difikire, bi awayekî 
pir aşkera dibîne ku mafê zimanê dayikê çi qas girîng e. Me jî wek rêxistineke jinan da ku em bikaribin 
alîkarî li bergiriya vê binpêkirina mafan bikin gavekî wiha avêt. Ev kitêbok û belgefîlm, niha di okyanûsê de 
wek dilopekê ye û ji bo zêdebûna van dilopan jî tevkariya her kesî pir hêja ye. Em hêvîdar in ku ev gava me 
avêtiye, dê piştgiriya me ya jinan a di warê rêlibergirtina îhlala mafan de, ku pir tê serê jinan, zêdetir bike. 


Zelal Ayman 

Komeleya Mafên Mirovan ên Jinan - Çareseriyên Nû 

Tîrmeh 2014, Stenbol 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 


ÖNSÖZ 


Bu sene 20. yilina girmiş olan Kadinin insan Haklari-Yeni Çözumler Dernegi olarak, 1995’ten bu yana 
kesintisiz olarakyûrutmekte oldugumuz Kadinin insan Haklari Egitim Programi (KiHEP) kapsaminda 
kullandigimiz Haklarimiz Var! kitapçik serisini (Haklarimiz Var, Cinselligimiz Var, Dogurganlik 
Haklarimiz Var) ve Mor Dizi belgeselini Kûrtçe’ye çevirmiş olmaktan bûyûk heyecan ve mutluluk 
duyuyoruz. 

Kuruluşundan bu yana Kûrdistan’da çalişmaya önem veren Dernegimiz, uluslararasi dûzeyde kabul 
görmûş temel ve vazgeçilmez bir insan hakki olan anadil hakkina özellikle önem verdi. Zira bu hak 
kadinlar açisindan degerlendirildiginde çok daha önem kazamyor. Tarih Vakfi’nm 1996-1998 yillari arasinda 
yaptigi araştirma sonuçlari, Tûrkiye’deki Kûrt kadinlarinm % 26’sinm Tûrkçe bilmediklerini gösteriyordu. 

Bu veriler dişinda, Tûrkiye’de bu konuyla ilgili istatistiklerin yok denecek kadar az ve aym zamanda tarafli 
veyamltici oldugu göz önûnde bulunduruldugunda, bu oranin daha yûksek oldugu rahatlikla varsayilabilir. 
Bu durum, milyonlarca Kûrt kadininm anadil hakki dişinda bazi diger temel haklarinm da ihlal edildigini 
gösteriyor: ayrim gözetmeksizin dûnyada veTûrkiye’deki tûm kadinlarin yazili ve sözlû haklanni bilme 
hakki, bu haklarim kullanma hakki ve bagimsiz, kendine yeten bireyler olarak hayatin içinde yer alma 
hakki. 

Oldukça yogun geçen Kûrtçe çeviri sûreci bizler için sadece bir çeviri sûreci olmadi. Bu sûreç aym 
zamanda, feminist terminolojiyi Kûrtçe ûretme sûreciydi de. Bu terimleri her kitapçigin sonundaki 
Ferhengok (Sözlûkçe) bölûmûnde bulabilirsiniz. Bu konuda editörlerimizden Zana Farqînî'nin derin bilgisi 
ve yaraticiligi olaganûstû bir katkida bulundu. Aym şekilde Metin Yûksel, editörlûk konusundaki degerli 
katkilarinm yamsira yayin hazirligi sûrecinde bizlere çok bûyûk destek verdi. Belkiz Ayman, özellikle 
dogurganlik ve cinsellik ile ilgili terimler konusunda başvurdugumuz çok önemli bir kaynak kişi oldu. 
Saydigimiz kişilerin katkisi olmadan bu işi başaramazdik, kendilerine sonsuz teşekkûr ediyoruz. Ayrica 
kitapçiklarin Tûrkçe’sini hazirlayan bûtûn arkadaşlarimiza ve dernek çalişanlarimiza da katkilari için çok 
teşekkûr ediyoruz. 

Bunun dişinda bu çalişmamiza kaynak saglayan IstanbulHollanda Konsoloslugu’na, Kûrtçe çeviriyi yaptiran 
Istanbul Kurt Enstitûsu’ne ve Tûrkçe kitapçiklarin ûretimini yillardir destekleyen Isveç Uluslararasi Işbirligi 
ve Kalkmma Örgûtu ne degerli katkilari için teşekkûr etmek istiyoruz. 

2014yilindaTûrkiye’deyaşanan politikatmosfer ve gelişmeler dûşûnûldûgûnde, anadil hakkinm ne kadar 
önemli oldugu çok açik. Biz bir kadin örgûtû olarak bu hak ihlalinin önûne geçmeye katkida bulunmak 
adina bu adimi atmiş durumdayiz. Bu kitapçiklar ve belgesel, şimdilik okyanusta bir damla ve bu damlanm 
bûyûmesi için herkesin katkisi çok kiymetli. Umariz attigimiz bu adim kadinlarin yaşadigi yogun hak 
ihlallerini önleme yolundaki kadin dayamşmamizi daha da artirir. 

Zelal Ayman 

Kadinin însan Haklari-Yeni Çözumler Dernegi 

Temmuz 201 4, Istanbul 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

ÇIMA GIRÎN6 E KU EM JIN 61MAFÊN XWE YÊN ZAYEKIYÊ BIZANIBIN? 


ÇIMA GIRING E KU EM JIN Bl MAFEN XWE YEN 
ZAYEKIYÊ BIZANIBIN? 


Tenduristbûn helbet daxwaza me hemûyan e, 
loma jî parastina tenduristiya me girîng e. Ji bo 
pêkanîna vê jî em dikarin bi bijûndarî xwe xwedî 
bikin, werzîşê bikin û hay ji xwe hebin. Ligel 
parastina tenduristiya xwe, hin xalên ku divê em 
jin bi taybetî miqateyî wan bin hene. 

Em jin xwedî behremendiya zayekiyê ne. 

Mafên me yên zayekiyê jî têkildarî zarokanîn 
û zarokneanînê ne. Em zarokan bînin jî neynin 
jî, ji bo ku em ji bo xwe biryara herî rast bidin 
û gava em vê biryarê bidin jî mafê me heye ku 
em bikaribin xwe bigihînin zanyariyên rast û 
xizmetên tenduristiyê yên baş. 

Ji ber zayekbûna me, gava em bixwazin bikevin 
têkiliya zayendî lê nexwazin ducanî bibin, divê 
bi alîkariya hinek rêbazan em bikaribin rê li ber 
ducanîbûnê bigirin. Eger der barê zayekiya xwe 
de em agahiyên rast bi dest bixin û zayekiya 
xwe kontrol bikin, mimkun e ku li gorî daxwaza 
xwe em dema zarokanînê û hejmara zarokên 
ku em ê bînin, diyar bikin. Her wiha em dikarin 
xwe ji nexweşiyên ku bi riya têkiliyên zayendî di 
mirov digerin jî biparêzin û jiyaneke bextewar a 
zayendî bijîn. 

Wekî Komeleya Mafên Mirovan ên Jinan- 
Çareseriyên Nû, me der barê mafên xwe yên 
zayekiyê, rêbazên kontrolkirina zayekiyê û 
bandorên van rêbazan de lêkolînek kir. 

Em dixwazin di vê kitêbokê de encamên van 
agahiyan bi we re parve bikin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

MAFÊN HE YÊN ZAYEKIYÊ HENE! 


MAFÊNMEYÊN ZAYEKIYÊ HENE! 


Nermîn û Gulistan bi salan e ku li heman taxê rûdinin û du hevalên hev ên nêz in. Nermîn ev sê sal 
in zewicandî ye û du zarokên wê hene. Herçî Gulistan e, ew hê salek e ku zewiciye. Ew li kargehekê 
dixebite. Ew diçe kar û tê, mirovên nû nas dike, ji gelek tiştên nû agahdar dibe. Wekî tiştên ku li 
kargehê diqewimin, ên ku hevalên wê jê re dibêjin, tiştê ku nû hîn dibe, cihê ku cara pêşî diçê... 

îro jî wisan bû. Gulistan bi kelecan ji hevala xwe re hinek tiştan dibêje: Mafên jinan ên zayekiyê hene! 
îcar ev maf jî qanûnî ne. 


Nermîn têkiliya peyva zayekiyê bi hêsanî bi zarokanînê ve girê dide. Lê çi eleqeya wê bi maf re 
heye? Gulistan hinekî tê difikire û jê re rave dike: Binêre, behremendiya me ya zayekiyê heye. Ev 
behremendiyeke xweserî jinan e. Yanê em dikarin zarokan bînin, em dikarin canek nû hemla xwe 
de xweyî bikin û piştî demekê jî wî bînin dinyayê. Mafên me yên zayekiyê jî têkildarî zarokanîn û 
neanînê ye. Hemin taybetiyeke wiha ya bedena me heye, bidestxistina xizmetên tenduristiyê yên 
pêwîst jî mafê me ye. Yanê ji bo ku em li hemberî zayekiya xwe bêçare nemînin, nebin dîlê wê û pê 
bikaribin, mafê me heye ku em der barê zayekiyê û tesîrên wê li ser bedena xwe de bibin xwedî agahî 
û zanyariyan. 



- Ez jî jin im, nexwe mafên min ên zayekiyê 
jî hene? 

- Belê, helbet hene! Ev mafên me, gava ku 
em ji diya xwe dibin nabin dest pê dikin... 




- Baş e, nexwe ev çi ne? Min zêde fehm 
nekir, zayekî tê wateya zarokanînê? 

- Zarokanîn, bi tenê yek ji mafên me yên 
zayekiyê ye... Lê bi tenê ne ew e, hinek 
mafên me yên din jî hene. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

MAFÊN HE YÊN ZAYEKIYÊ HENE! 




- Li dû hev anîna zarokan jî perîşanî ye, 
eleqedarbûna bi hemûyan re jî... Tew şeva 
din ev rewşa kambax hate xewna min jî... 


Biryardana dema zarokanînê û hejmara zarokên ku em ê bînin mafê me ye. 

Biryardana ka em ê zarokan bînin an neynin, eger em bînin em ê kengê û çend heb zarokan bînin 
mafê me ye. Agahdarbûna ji rê û rêbazên xwehêvişana ji ducanîbûnê û di vî warî de tercîheke bi 
zanebûn jî mafê me ye. 


Di mercên bijûndar û paqij de û kurtajbûna di bin çavdêriya bijîşkekî de mafê me ye. 

Mixabin gelek jinên ku bêhemdî ducanî bûne û di mercên pîs û nebijûndar de kurtaj bûne yan jî wan 
xwestiye bi destên xwe zarok ji ber xwe bikin, an mirine yan jî nîvîşkan û seqet mane. Lê eger hewce 
kir, mafê me heye ku em di mercên temînkirina xweytîkirineke guncan û tendurist de bêyî ku tûşî 
helwesteke nebaş û heqaretê bibin, ji hêla pisporekî ve di rewşeke paqij û bijûndar de bên kurtajkirin. 

Gava em bixwazin bibin xwedî zarok, mafê me heye ku em di dema dûcanîtî, zarokanîn û piştî 
zarokanînê de ji xizmetên tenduristiyê sûd wergirin. 


Mafê me heye ku em der barê van xizmetan de bên agahdarkirin, bikaribin tercîhên bi zanebûn bikin 
û li nexweşxane û zayînxaneyan miameleyeke bi rûyekî geş û mirovane bibînin. 


Nermîn: Ez tu car lê nefikirîbûm ku her yek ji van mafekî me ye. 


Gulistan: Der bare ve mijare de ez beşdari bernameyeke perwerdehiye bum, li wir ez hmi van bum. 
Qanûnên Komara Tirkiyeyê jî van mafên me diparêzin. Jixwe li hemû cîhanê girîngî bi mafên jinan ên 


zayekiyê didin. 



- Êvarê jineke ku xwîneke zêde jê diçû anîn 
serwîsa tedawiya lezgîn. Ji bo ku zarok ji ber 
biçe, rabûye mistek heb xwariye û ji kesî re 
negotiye. Ew li quncekî baxçe dîtine. Eger 
hinekî din dereng bimaya, me nedikarî ew 
xilas bikira. 

- Gelek jin ji bo ku ji derdora xwe veşêre yan 
jî ji ber ku nêzî mala wan nexweşxane nîn e, 
ew hewl didin ku zarok ji ber xwe bikin. Loma 
jî, bi sedan jin seqet dibin, heta dimirin. 






KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

MAFÊN HE YÊN ZAYEKIYÊ HENE! 


Gelo zanîna bi van tiştan bi kêrî Gulistanê hat? 


Nermîn: Baş e, pirseke min a din jî heye... Ma zanîna bi van hemû tiştan wê bi kêrî min were? 
Gelo bi kêrî te hat? 

Gulistan: Bi rastî jî pir bi kêrî min hat. Hem der barê rêbazên 
xwehêvişana ji ducanîbûnê de hem jî der barê bedena xwe de ez hînî 
gelek tiştan bûm. Wek nimûne, te dît her tim serê min diêşiya. Ez hînî 
sedema wê û çareseriya wê jî bûm. Tu nabêjî ji ber rêbaza xwehêvişana 
ji ducanîbûnê bûye. Çawan min dev jê berda, serê min jî êdî nema 
êşiya. Bi kurtasî, pêzanîna bi mafên xwe yên li ser vê yekê û 
xwedîbûna zanyariyên rast, pir bi kêrî mirov tên. 

Ev gotin bi serê Nermînê jî ketibûn. Ew ji hevala xwe hîn bû ku 
dê dewreyeke nû ya perwerdehiyê dest pê bike û biryar da ku 
tevî van xebatan bibe. 



Mafên me yên zayekiyê çi ne? 

/® Agahdarbûna li ser zayekiyê û bandorên wê yên li ser bedena me, 

/® Sûdwergirtina ji saziyên tenduristiyê û xizmetên wan, 

Di dema ducaniyê de, mana di bin kontrola birêkûpêk a peywirdarekî tenduristiyê de; 
wergirtina agahiya der barê ducanîbûn, zarokanîn û dema piştî wê de, 

r® Di warê cih û awayê welidandinê de, zanîna bi vebijêrkên cuda û bijartina yekê ji wan; li cihekî 
paqij û bi alîkariya peywirdarekî tenduristiyê zarokanîn, 

f® Piştî zarokanînê pêkanîna kontrolên tenduristiyê yên birêkûpêk; di warê lênêrîn û xwedîkirina 
zarok de jî wergirtina destekê, 

/® Karîna xwehêvişandina ji nexweşiyên têger ên ku bi riya têkiliya cinsî derbasî mirov dibin, 

/® Agahdarbûna ji rêbazên cuda yên xwehêvişandina ji ducaniyê û hilbijartina yeka herî guncan, 
f@> Biryardana der barê zarokanînê yan jî neanînê de, 
f® Diyarkirina hejmara zarokên ku em ê bînin, 
f® Diyarkirina maweya navbera zarokên xwe, 

f® Di rewşa ducanîbûna bêhemdî de, li saziyeke tenduristiyê ya xwedî techîzatên tibî yên pêwîst 
û paqij, kurtajbûna bi alîkariya pisporên ku ji bo vê yekê hatine perwerdekirin, 

/®Bêyî tirs û paxav, di bin ewlehiyê de pêkanîna têkiliya zayendî ya bikêf û zewq. 


Li Tirkiyeyê: Mafên zayekiyê di bin parastina qanûnên welatê me de ne. 

Li Cîhanê: Neteweyên Yekbûyî ku em endamê wê ne û Yekîtiya Ewrûpayê ku em welatê 
berendam in, gelekî girîngî pê didin da ku ev maf di pratîkê de bên bikar anîn. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

EH ÇAWAN DIKARIN Bl AWAYEKÎ BIJÛNDAR XWE Jl DUCANIYA BÊHEMDÎ BIPARÊZIN? 

EM ÇAWAN DIKARIN Bl AWAYEKÎ BIJÛNDAR XWE 

Jl DUCANIYA BÊHEMDÎ BIPARÊZIN? 


Hefteyek bi şûn de, civîna perwerdehiyê, 
Nermîn jî li wir e... 

Xeyriye: Hûn bi xêr hatin! Tro mijara me bi 
awayekî BIJÛNDAR kontrola zarokanînê û 
rêbazên xwehêvişandina ji ducanîbûnê ye... 

Ji bo jinekê, xwehêvişandina ji ducanîbûnê ya 
bi riyên bijûndar çima girîng e, kî dixwaze der 
barê vê mijarê de ramanên xwe ji me re bibêje? 

Sema: 6 zarokên min hene, ez êdî naxwazim zarokan bînim. Pir li pey hev hatin, hem wexta çêbûna 
zaroka min a dawîn, gelek xwîn ji ber min çû, piştre jî min kêm girt. Heta ez bi xwe ve hatim bi 
mehan dem derbas bû. 

Nermîn: Ez dibêjim li dû hev anîna 6 zarokan û xweyîkirina wan gelekî zehmetî bûye. Mirov dê çawan 
bi hemûyan re eleqedar bibe? Di rewşeke wiha de mirov ne dikare miqateyî zarokan be, ne jî xwe. 

Zeyneb: Ez difikirim ku eger tirsa ducanîbûnê nebe, dê jiyana mirov a zayendî hê hêsan û xweş be. 

Lê tim tirs û fikare bi mirov re hene. 

Xeyriye: Tu rast dibêjî. Heta hinek rêbazên xwehêvişandina ji ducanîbûnê me ji 
nexweşiyên têger ên ku bi riya têkiliya zayendî derbasî mirov dibin jî, diparêzin. 

Seadet: Di dema xwehêvişandinê de jî divê mirov rêbazeke guncan a li gorî xwe 
hilbijêre. Mesela, min ji bo parastinê heb xwarin, serêşê bi min girt û 
êşa serê min hîç kêm nebû. Piştre ez hîn bûm ku ew tansiyona min 
zêde dikin, ez êdî bi rêbazeke din xwe diparêzim. 

Fatme: Naseke me keça xwe pir zû zewicandibû. Keçik tafilê 
ducanî bûbû. Keçika reben di dema zarokanînê de mir. Bijîşk 
gelekî hêrs bûbû û gotibû ku ma mirov keçan di temenekî 
wiha biçûk de dizewicîne û dihêle ku wisan zû ducanî bibin? 

Gotibû: “Qîzik hê tam mezin nebûye.” 

Xeyriye: Bijîşk pir rast dibêje. Di temenekî biçûk de, bi 
zarokatî, zewicandina keçan ji xwe li dijî qanûnan e. Bi 
ser de jî di temenekî biçûk de zarokan tînin û pirî carar 
karesatên wiha çêdibin. Zarokanîna keçên ji 18 salî 
biçûktir, pir bitalûke ye. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

EH ÇAWAN DIKARIN Bl AWAYEKÎ BIJÛNDAR XWE Jl DUCANIYA BÊHEMDÎ BIPARÊZIN? 


Bi ya we, ji bo hevser û zarokên me jî feydeya xwehêvişandina ji 
ducanîbûnê heye? 

Sema: Dema ku zarok zêde bin, em pir diwestin, heta em nexweş jî 
dikevin. Her wiha ji bo hevserê me jî zor e. Barê jiyanê pir giran e, hem 
ez hem hevserê min jî bixebite, zor e ku mirov bi gelek zarokan re têra 
xwe eleqedar bibe, wan xweyî bike û bi cil û kinc bike. 

Nermîn: Ez dibêjim qey xwehêvişana ji ducanîbûnê, anîna zarokan di 
demên guncan de û bi navbereke guncan, hem ji bo tenduristiya me hem jî ji 
bo tenduristiya zarokên me baştir e. 

Baş e, ji bo ku em rê li ber ducanîbûneke bêhemdî û neplankirî bigirin, divê em çi bikin? 



Xeyriye: Belê gelî hevalan; ji bo ku mirov di temenekî pir ciwan de (ji 18 saliyê biçûktir), di temenekî 
navsere de, bi hejmareke pir zêde (4 û ji 4’an zêdetir) û bi navbereke ji 2 salan kêmtir ducanî nebe, 
tekane çareserî bikaranîna rêbazeke karîger a xwehêvişandinê ye. Gelek rêbazên cuda yên kontrola 
zarokanînê hene. Dibe ku her rêbaz li her jinî neyê, lê belê ji bo her jinekê teqez rêbazek an jî çend 
rêbazên guncan hene. Ev rêbaz li gorî qaydeyên dînê îslamê jî tên pejirandin. 


Di vê mijarê de xala herî girîng ev e ku em rêbazên kontrola zarokanînê bi awayekî rast bi kar bînin, 
bêyî ku zerarê bidin tenduristiya xwe û têkiliya xwe, em dikarin xwe ji ducanîbûna bêhemdî biparêzin. 
Bikaranîna şaş, dibe ku rê li ber bikêrhatina rêbazê bigire. 


Tiştekî din ê girîng jî bandora layekî ya van rêbazan e. Dibe ku hinek rêbaz li ser hin jinan bandoreke 
layekî bikin. Ji ber vê yekê jî berî ku em dest bi bikaranîna rêbazekê bikin, pir girîng e ku em der 
barê van rêbazan de xwedî zanîn û agahiyên baş bin, bandorên wan ên layekî hîn bibin û em xwe bi 
bijîşkekî/ê bidin kontrolkirin. 


Zeyneb: Pir rast e. Mesela, bijîşkê min di malzaroka min de spîral bi cih kir, vê yekê gelekî êş û jan da 
min û xwîn ji ber min pir zêde çû. Loma jî, min ji bêgavî spîral da derxistin. Ez nizanim ka ez dikarim 
wekî din çi bi kar bînim. Min ji hevserê xwe re jî negot. Ziravê min diqete ku ez ê bêhemdî ducanî bibim. 

Seadet: Çima tu, bila mêrê te bi kar bîne! 



Zeynep: Te got çi, yanê bila mêrê min 
spîralê bi kar bîne? 

Sema: Tu çi miroveke ecêb î. Spîrala çi, 
tu bi xwe dibêjî, ji ber ku te spîral daye 
derxistin, tu gelekî ditirsî ku bêhemdî 
ducanî bibî. Eger wisan be, ji mêrê xwe re 
bibêje, bila ew prezervatîfê bi kar bîne û 
bi vî awayî xwe ji ducanîbûnê bihêvişînin. 

Zeynep: Te got prezervatîf, ma ew çi ye? 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

PREZERVATÎF 


PREZERVATÎF 






Prezervatîf ku jê re qapût, qilif û kondom jî 
tê gotin, qilifekî pir tenik ê vezelokî ye û ji 
kaûçikê (lateksê) hatiye çêkirin. 


Prezervatîfê mêr bi kar tînin 

Mêrên ku vê bi kar tîne, ji bo xwehêvişanê 
berpirsiyê parve dike. 

Çawan diparêze? 

Ev qilif di dema têkiliya zayendî de nahêle 
ku spermên di nav avika mêran de xwe 
bigihîne malzaroka jinan û bizirên wan. Bi 
vî awayî jî, rê li bergirtinê digire. 



Aliyên wê yên erênî 

/®> Ji 100 cotên ku di dema têkiliya zayendî de bi awayekî rast 
prezervatîf bi kar aniye, 97’ê wan kariye xwe ji ducanîbûnê 
bihêvişîne. 

/® Prezervatîf hevseran ji nexweşînên têger ên ku bi riya têkiliya 
zayendî belav dibin ji, dihêvişîne. 

/® Ji aliyê bijûndariyê ve tu zerara wê nîn e. Mêrên ji her temenî dikarin 
bi ewlehî bi kar bînin. 

/© Dibe ku rê li ber perîna zû bigire. 

/®> Ji bo wê, pêdivî bi miayene û reçeteyê nîn e. 

/© Li dermanxane û marketan bi pereyan, li hinek saziyên tenduristiyê 
jî, bêpere mirov dikare bi hêsanî temîn bike. 

Aliyên wê yên neyînî 

/® Dibe ku hin mêr ji bikaranîna prezervatîfê aciz bibin. 

/® Dibe ku ji bo hin mêran repbûnê zehmet bike. 

/® Ji bo cotên ku li hemberî kaûçikê alerjiya wan heye, ne azîneke rast e. 
















KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

PREZERVATÎF 


Çawan tê bikaranîn? 

/@> Mêr piştî ku organê wî ya zayendî rep bû, prezervatîfê dikişîne serê. Jin jî dikare alîkariya wî bike. 

/@> Ji bo her têkiliya zayendî divê BERÎ ku organê repbûyî bi vajînayê bibe, prezervatîfeke NÛ were 
bikaranîn. Ji ber ku dibe berî perînê jî di çilkên avikê de şaneyên spermê hebin. 

/@> Ji bo şemîtokîkirinê, divê madeyên donekî yên mîna rûnê zarokan û vazelîn neyên bikaranîn. 

/® Piştî kişandina prezervatîfê li organê zayendî, divê bi şidandina pêçiyan hewaya di serikê wê de 
were valakirin. Bi vî awayî, ji avika piştî perînê re cih çêdibe. 

/@> Piştî têkiliyê ji bo ku avik nekeve vajînayê, berî ku repbûna penîs dakeve, divê bi prezervatîfê bê 
girtin û wisan organê mêraniyê jê bê kişandin. 

/@> Piştî têkiliyê divê li prezervatîfê bê mêzekirin bê ka tê de qul heye yan na. 

/@> Piştî ku carek hate bikaranîn bi şûn de, divê prezervatîf bê avêtin. 


Divê ez bala xwe bidim çi? 

/@> Dema dawîn a bikaranîna wê, 

/@> Divê ambalaja wê neqetiyayî û 
nekunciyayî be, 

/@> Divê ambalaja wê de qul tune be, 

/@> Hewce ye li cihekî hênik û tarî bê hilanîn, 

/@> Divê prezervatîf bi tenê ji bo carekê bê 
bikaranîn, 

/® Pêwîst e ku prezervatîfeke zêde li ber 
dest hebe. 





ŞYARI! 

Eger di 
prezervatîfê de cihekî 
qetiyayî û qul hebe, ji 
bo bergiriya lezgîn divê 
hûn di nava 72 saetên 
pêşî de serî li saziyeke 
tenduristiyê bidin. 





Prezervatîf di kîjan rewşan de divê 
teqez were bikaranîn? 

/@> Eger kesê ku hûn ê pê re bikevin têkiliya 
zayendî we hê ew nû nas kiribe, 

/@> Eger hûn tim hevalê xwe biguherînin, 

/@> Eger hûn guman dikin ku hevserê we bi 
kesên din re jî dikeve têkiliya cinsî, 

/@> Eger bi we re yan jî bi hevserê we re 
nexweşîneke ku bi têkiliya zayendî di 
mirov digere, hebe. 


Eger ez bixwazim ducanî bibim... 

Gava ku hevserê we prezervatîfê bi kar neyne, di her têkiliya zayendî de îhtimala ku hûn ê ducanî bibin heye. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

DIYAFRAM 


DIYAFRAM 


Diyafram amrazeke biçûk a bi qasî çengekî mirov e ku dişibe tasê û ew ji melzemeyeke nerm 
a mîna lateks, plastîk an jî sîlîkonê hatiye çêkirin. 


Çawan dihêvişîne? 

Diyafram devê malzaroka jinan digire û nahêle ku spermên mêran bikevin 
malzarokê. Bi vî awayî jî, rê li ber ducanîbûnê tê girtin. 


Çawan tê bikaranîn? 

/@> Diyaframên bi qewareya xwe yên ji hev cuda hene. Bijîşk mieyene 
dike, pîvanê hildide û li gorî wê, diyaframê ji we re pêşniyaz dike. 

/© Sepana pêşî li klînîkê ji hêla pisporekî/e tenduristiyê yê 
perwerdekirî ve tê kirin. 

/@> Jin diyaframê berî têkiliya zayendî bi demeke kurt (herî zêde berî 6 
saetan) di devê malzarokê de bi cih dike. 

/® Berî bicihkirina diyaframê, dikare krema spermkuj tê bide û bi vî 
awayî xwehêvişaneke hîn karîger pêk bîne. 

/@> Piştî têkiliya zayendî bi 6 saetan, divê diyafram di devê malzarokê de 
bimîne. 


Aliyên wê yên erênî 

/@> Ji 100 jinên ku wan diyafram bi awayekî rast bi kar aniye, 94’ên 
wan kariye xwe ji ducanîbûnê bihêvişînin. 

/@> Li dijî nexweşînên ku bi riya têkiliya zayendî di mirov digerin, heta 
radeyekê tesîra wê ya hêvişînê heye. 

/@> Bandoreke layekî ya diyaframê ya ku pê tê zanîn tune ye. 

/@> Piştî ku we şûşt, hûn dikarin tekrar bi kar bînin (bi qasî 2-3 salan li ber 
xwe dide). 

/@> Di vê rêbazê de kontrol di destê jinan de ye. 


Aliyên wê yên neyînî 

/@> Eger kêfa we ji desttêdana organên we yên zayendî re neyê, 
bicihkirin û derxistina diyaframê dibe ku ji we re zehmet be. 

/@> Eger mîziya we tim kêm bigire, ji bo we baştir e ku hûn diyaframê 
bi kar neynin. 

/@> Li Tirkiyeyê ji aliyê ticarî ve firotina diyaframê pir kêm e. 



Diyaframê jin bi 
kar tînin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

DIYAFRAM 


Divê haya min ji çi hebe? 

f® Divê teqez hûn diyaframa li gorî pîvana bedena xwe, bi kar bînin. 

r® Berî ku hûn diyaframê di malzaroka xwe de bi cih bikin, divê hûn destên xwe bi 
sabûnê bişon. 

n> Piştî têkiliya zayendî, divê hûn diyaframê herî kêm 6 saetan di cihê wê de bihêlin. Lê belê divê ji 24 
saetan zêdetir di xezneyê de nemîne. 

f& Piştî ku we diyafram ji cihê wê derxist, bi sabûnê têr bişon û ziwa bikin. Bidin ber roniyê bê ka tê de 
qul heye yan na. 



Gelo ez dikarim bi kar bînim? 

f® Eger ji bilî dema ketina cilan jî xwîn ji ber 
we biçe, 

f® Eger hûn bixwazin di demeke nêz de 
ducanîbibin, 

f& Eger hûn hîn pitika xwe dimêjînin, 

f® Eger hûn berê qet ducanî nebûbin, 

f® Eger hevserê we xwe nede ber 
xwehêvişanê 

nexwe dibe ku diyafram ji bo we rêbaza 

guncan a xwehêvişandinê be. 



Ez dikarim ji ku peyda bikim? 

f@> Piştî ku bijîşk pîvana cihê diyaframê girt, 
hûn dikarin wê ji dermanxaneyên mezin 
an jî ji nexweşaneyên hinek zanîngehan 
peyda bikin. Dibe ku li her cihî peyda nebe. 


Eger ez bixwazim ducanî bibim... 

f® Bandoreke mayînde ya diyaframê nîn e. Hûn kengê dest ji bikaranîna wê bikêşin, hingê hûn 
dikarin ducanî bibin. 


HIŞYARÎ 


r H 

W Eger piştî bikaranîna 
J diyaframê taya zêde, li 
derdorên organên zaûzêyê 
soratî, hesasiyet û xur 
çêbin, tafilê serî li saziyeke 
tenduristiyê bidin. 




ji bo bergiriya lezgîn divê 


hûn di nava 72 saetan 
de serî li saziyeke 
tenduristiyê bidin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

AMRAZA NAV MALZAROKÊ - RÎA (SPÎRAL) 


AMRAZA NAV MALZAROKÊ - RÎA (SPÎRAL) 



Spîral, RÎA yan jî devgirk, amrazek e ku ji plastîkê çêbûye û li welatê me jê re spîral tê gotin. 
Ev amrazeke nerm û biçûk e ku hinek beşên wê bi sifir hatine rûkêşkirin. Di hin cureyên wê 
de jî hormon heye. 


Jin amraza 
nava malzarokê 
(spîralê) bi kar 
tînin. 



Çawan dihevişîne? 

Amrazên nava malzarokê nahêlin ku 
sperm di rêgeha organên zaûzê yên jorîn 
re xwe bigihînin bizirên jinan û bizir ber 
bigirin, an jî nahêlin ku bizira bergirtî di 
malzarokê de bi cih bibe. Bi ser de jî, ji bo 
ducanîbûnê nava malzarokê neguncan 
dike. Herçî yên bihormon in, avzêya devê 
malzarokê tîr dikin û bi vî awayî jî rê nadin 
şaneyên sperman da ku xwe bigihînin 
malzarokê. 


Aliyên wê yên erênî 

/®> Ji 100 jinî yên ku wan spîral bi awayekî 
rast bi kar aniye, 99'ên wan kariye xwe ji 
ducanîbûnê bihêvişînin. 

/@> Rêbazeke pir bandordar e, piştî tê bicihkirin 
bi şûn de, hêvişîneriya wê dest pê dike. 

/® Spîralên bisifir dikarin heta 12 salan 
peywira hêvişandinê bi cih bînin. 

/@> Gava were derxistin bi şûn de, mirov dikare 
yekser ducanî bibe. 

/@> Di dema têkiliya zayendî de hûn ne mecbûr 
in tedbîreke din hildin. 

/@> Têkiliya zayendî qut nake. 

/@> Spîral û derman, tu bandorê li hev nakin. 


Aliyên wê yên neyînî 

/@> Teqez divê spîral li saziyeke tenduristiyê 
ji hêla personelekî/ê tenduristiyê yê 
perwerdekirî ve were bicihkirin. 

/@> Di dema bicihkirin û derxistinê de, dibe ku 
êşê bide hin jinan. 

/@> Di mehên pêşîn de dibe ku firk bikeve 
malzarokê, xwînarî bi mirov re çêbe, di 
dema ketina cilan de xwîn zêde were û 
maweya ketina cilan jî dirêjtir bibe. 

/@> Ev rê li ber nexweşînên ku bi têkiliyên 
zayendî di mirov digerin, nagire. 

AMRAZA NAV MALZAROKÊ - RÎA (SPÎRAL) 


Ez dikarim bi kar bînim? 

/@> Eger hûn hêvişîneke karîger a demdirêj dixwazin, 

/@> Eger temenê we di ser 35 salî re be û hûn naxwazin bi rêbazeke mayînde ya mîna girêdana 
lûleyan xwe biparêzin, 

/@> Eger we hê nû zarok anîbe û/yan jî hûn hê jî pitika xwe dimêjînin, 

/@> Eger hûn kurtaj bûbin an jî zarok bi xwe ji ber we çûbe, 

Eger hûn ji ber bikaranîna rêbazên kontrola din ên zarokanînê zehmetiyê dikişînin, 

/ê> Eger hevserê we der barê kontrola zarokanînê de, nexwaze berpirsiyê hilde ser xwe, 

hûn dikarin amraza nav malzarokê bi kar bînin. 


Ji bo kê ne guncan e? 

/© Eger hûn ducanî bin an jî hûn guman dikin 
ku hûn ducanî ne, 

/ê> Eger alerjiya we ji madena sifirê hebe, 

/«> Eger di organên we yên zayendî de 
penceşêr hebe, 

/«> Eger ji bilî dema ketina cilan, ji ber 
sedemên nayên zanîn xwîn ji ber we biçe, 

/ê> Eger nexweşîneke we ya ku bi riya têkiliya 
zayendî di mirov digere hebe yan jî hûn zû 
bi nexweşînên wiha dikevin, 

/ê> Eger berê di organên we yên zaûzêyê de 
kêmgirtin an jî piştî zarokanînê yan jî 
kurtajê malzaroka we kêm girtibe, 

divê hûn spîralê bi kar neynin. 

/@> Eger bi we re nexweşîna kêmxwîniyê hebe, 

/ê> Eger di dema ketina kirasan de zêde xwîn ji 
ber we biçe û ev yek bi jan û sanco be, 

/@) Eger temenê we ji 20 salî biçûktir be, 

/ê> Eger hûn qet ducanî nebûbin, 

/@) Eger di ser zarokanîna we re bi tenê 48 
saet derbas bûbe; zarokek ji 6 heta 8 mehî 
ji ber we çûbe, 

berî ku hûn spîralê bi kar bînin, bi bijîşkê 
xwe bişêwirin. 



Amraza nav malzarokê çawan tê 
bikaranîn? 

Piştî miayenekirinê, spîral ji hêla 
peywirdarekî/ê tenduristiyê yê perwerdekirî 
ve di malzaroka we de tê bicihkirin. Bi giştî, 
di dema ketina cilan a bixwîn de (roja 5’an) tê 
sepandin. Piştî zarokanînê di nav 48 saetan de 
yan jî li pey jiberçûna zarokê piştî hefteya 4’an 
meriv dikare spîralê bi kar bîne. Piştî ku RÎA 
hate bicihkirin, di dawiya meha pêşîn de divê 
hûn ji bo kontrolê biçin bal bijîşk. Piştre jî salê 
carekê divê hûn birêkûpêk miayene bibin. 

Ji bo bikaranîna amraza nav malzarokê hûn 
dikarin ji hemû saziyên tenduristiyê ku xizmeta 
bijûndariya jinan û xwehêvişandina ji ducaniyê 
didin, alîkariyê wergirin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

AMRAZA NAV MALZAROKÊ - RÎA (SPÎRAL) 


Eger ez bixwazim ducanî bibim... 

Piştî ku peywirdarekî/e tenduristiyê amraza 
nav rehîmê ji malzaroka we derxist, hûn 
dikarin ducanî bibin. Lê divê bi tu awayî hûn 
bi xwe wê dernexin. 

Di dema bikaranîna amraza nav 
malzarokê de du pirsgirêkên 
tenduristiyê yên girîng hene: 

Dema ku amraz di malzarokê de ye, du 
pirsgirêk dibe ku rû bidin; ducanîbûn û 
ducanîbûna derveyî. Pirî caran bêyî ku 
mirov pê bihise, RÎA ji malzarokê dikeve, 
wê hingê mirov ducanî dibe. Hin caran jî 
dema ku RÎA hê di hundir de ye, ducanîbûn 
pêk tê. Di rewşên wiha de peywirdarê/a 
tenduristiyê RÎAyê derdixe. Dema ku 
ducanîbûna derveyî pêk tê hingê pêdivî bi 
midaxeleya peywirdarên tenduristiyê heye. 


Amrazên nav malzarokê yên 
bihormon 

Di van amrazan de li şûna madena sifirê yek 
ji hormonên jinan progesteron heye. Di warê 
hêvişîna ji ducanîbûnê de, taybetiya wê û 
ya amraza nav malzarokê ya bisifir yek e. 

Ji bilî wê, ji ber ku tê de hormona bi navê 
progesteron heye, raçînka nava malzarokê 
tenik dike û bandora hêvişandina ji ducanîbûnê 
zêdetir dike. Dema wê ya karîger jî 5 sal e. 

RÎA’yên bihormon digel hêvişandina ji 
ducanîbûnê, ji bo kesên ku piştî ketina 
cilan zêde xwîn ji ber wan diçe, bi mebesta 
tedawîkirinê jî tê bikaranîn. Bi awayekî giştî 
mîqdara xwînariya ketina cilan kêm dike. 

Ji ber vê yekê, bi taybetî ji hêla kesên ku ji 
xwînjêçûna zêde bigazin in, tê tercîhkirin. 
Dema sepanê taybetiyên ku divê mirov lê 
baldar be wekî yên amraza nava malzarokê ya 
sifirî ye. 


Hişyarî! 

Dibe ku bandorên wê yên layekî hebin! 

Piştî hefteya ku di nav malzarokê de amraz hate bicihkirin, 
dibe ku xwînariyên we yên sivik çêbin. Dibe ku bi hin jinan re 
di her sê mehên pêşîn de, xwînariya di dema ketina kirasan de hinekî 
biêş be. Lê piştî sê mehan divê rewş normal bibe. 

/® Eger nava we zêde biêşe, 

/® Ji organê we yê zayendî avzelêlkeke bêhnnexweş û bireng were, 

/@> Bi awayekî bêserûber ji ber we xwîn biçe, 

/® Di dema têkiliya zayendî de bi we re êş çêbe, 

/® Windabûna tayên RÎAyê yan jî hatina tayên dest a bi awayê kurt an jî 
dirêj, 

Avêtina RÎAyê bi derveyî wicûdê, 

/® Deh roj dereng ketin di ser dema we ya ketina cilan re, 

TAFILÊ serî li saziyeke tenduristiyê bidin ku ew di warê spîralê de 
pispor e. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

BIRYARDANA ZAROKANÎNÊ Q NEANÎNÊ... EGER EH BIXWAZIN ZAROK BÎNIN BIRYARDANA Jl BO DEMA... 


BIRYARDANA ZAROKANINE U NEANINE... 

EGER EM BIXWAZIN ZAROK BÎNIN BIRYARDANA J 

BODEMAWÊ... 


Elîfê û Metîn, gava wan li zanîngehê dixwend, wan biryara zewacê da. Her 
du jî nîvroj dixebitîn. Heta ku xwendina wan biqediya wê di xaniyê bavê 
Metîn ê duçavî de bêkirê bimana, piştî ku wan zanîngeh biqedanda jî wan ê 
ji xwe re xaniyek kirê bikira. Lê piştî ku zewicîn sê meh bi şûn de, malbata 
Metîn û kesên ji derdora wan zor da wan da ku ew bibin xwedî zarok. Bavê 
Metîn digot ku êdî kal bûye û dixwaze bi neviyan şad bibe û diya wî jî her 
roj pirs dikir ka bûka wan zayek e, yan nezayek e dikir. 

Metîn ji ber pest û zora malbatê hingî tengav bû, rabû 
bêyî ku ji Elîfê bipirse hebên xwehêvişandina ji ducaniyê avêtin çopê. Xwe jî nehêvişand. 

Hê nîqaşên her duyan a di vî warî de bi dawî nebûbûn, Elîf di meha şeşan de ducanî bû. 

Ew hê di pola sêyem de bû, jixwe ji ber barê malê û karê xebatê, xwendina xwe îhmal 
kiribû. Niha jî diviya bi temamî dev ji xwendegehê berda. Lê malbata wê ji bo 
ku ew bide xwendin gelekî zehmetî kişandibû. Niha bêyî ku ramana wê were 
pirsîn, tenê ji ber ku derdor dixwaze, ducanî bûbû. 

Zarokeke wan a bijûndar çêbû. Lê Elîf mecbûr ma dev ji dibistanê û ji karê 
xwe yê nîvrojî berde ku wek mamosteya alîkar dixebitî. Xwe ji dayiktiyê re jî 
qet amade nedidît. Bi ser de jî dahata wan jî nîvenîv kêm bûbû û lêçûna wan duqat bûbû. 

Elîf di temenê xwe yê nûciwaniyê de bi zarokekê re ku nizane ka dê 
çawan xweyî bike, rû bi rû mabû. Biryarê vê yekê jî, wê bi xwe nedabû. 

Herçî Metîn e, li aliyekî dixebitî, li aliyê din jî diçû dibistanê, lewre jî 
nedikarî ji hevsera xwe re bibe alîkar. Loma ji ber ku zor dabû Elîfê, ji 
aliyê wîcdanî ve ezab dikişand. Ji ber ku li ber pesta xizm û malbatê serî 
tewandibû, gelekî poşmam bûbû. Piştî çêbûna zarok bi çend mehan, ev 
hestên xwe ji Elîfê re gotin û jê lêborîna xwe xwest. 

Gotin: “Ji niha pê ve em ê der barê jiyana xwe de bi hev re biryar bigirin 
û em paxav bi gotinên derdorê nakin." Û wan wisan jî kirin. Piştî ku 
zaroka wan yeksalî bû, îcar kesên li derdorê dest bi xwestina zaroka 
duyemîn kir. Lê belê êdî Metîn û Elîf guh nedan wan gotinan. Metîn 
pêşî xwendina xwe bir serî. Berpirsiya zarokê ji ser Elîfê hilda û kir ku 
hevsera wî ji nû ve dest bi xwendina xwe bike. Her du bi hev re axivîn 
û wan biryar da ku zaroka duyemîn bînin dinyayê. Lê belê hê zû bû û 
dema zarokanînê jî wan dê bi xwe diyar bikira. 





18 
















KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

HEBÊN KONTROLA ZAROKANÎNÊ 


HEBÊN KONTROLA ZAROKANÎNÊ 





Di van heban de, du hormonên bi navê ostrojen û progesteron hene ku ew bi awayekî xwezayî 
di bedena jinan de peyda dibin. Ew heb dema tên xwarin, nahêlin ku bizirên jinan ji xerzeyê 
derkevin. Ev heb, hebên duhormonî û hebên yekhormonî ne. 


Hebên duhormonî yên 
kontrola zarokanînê 

Di nav van heban de, her du hormonên ostrojen 
û progesteron hene ku di bedena jinan de bi 
awayekî xwezayî hene. Eger ev heb birêkûpêk 
werin xwarin, ew jinan ji ducanîbûnê dihêvişînin. 



Aliyên wan ên erênî 

/@> Ji 1000 jinên ku bi awayekî rast ew heb 
xwarine, bi tenê 1 ducanî bûye. 

/®> Kontrola bikaranînê di destê jinan de ye. 

/@> Ev rêbaz nabe sedema qutbûna têkiliya 
cinsî. 

/@> Ji bilî parastina ji ducanîbûnê, bandorên 
wê yên erênî yên mîna birêkûpêkkirina 
dema ketina cilan, di laş de kêmkirina 
pêkhatina kîstan û kêmkirina rîska helîna 
hestiyan jî hene. 


Aliyên wan ên neyînî 

/@> Divê mirov ji bîr neke û her roj di heman 
saetê de bixwe. 

/§> Dibe ku bi jinên cixareyê dikişînin û 
nexweşîna wan a tansiyona bilind heye, 
xitimîna damaran çêke. 

/s> Li dijî nexweşînên ku bi riya têkiliya zayendî 
di mirov digerin, tesîra wan a hêvişîner nîn e. 

/®> Dibe ku ji bo hinek jinan bibe sedema 
qelewbûnê. 

/s> Mîqdarê şîrê dayikê kêm dike. 


Çawan diparêze? 

Nahêle bizir di xerzeyê de ber bigirin û ji 
xerzeyê werin avêtin. Avzêya devê malzarokê 
tîr dike û nahêle ku sperm bikevin nav 
malzarokê. Tebeqeya nava malzarokê jî 
teniktir dike. 


Ez dikarim bi kar bînim? 

/® Eger hûn ê ji bîr nekin ku her roj hebekê 
bixwin, 

/@> Eger xwînariya we ya ketina cilan zêde yan 
jî bêserûber be û kêmxwînî bi we re hebe, 

/ê> Eger der barê xwehêvişandinê de hevserê 
we ji we re nebe alîkar, 

hûn dikarin U bikaranîna hebên kontrola 
ducanibune bifikirin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

HEBÊN KONTROLA ZAROKANÎNÊ 


Ji bo kê ne guncan in? 

/® Eger bi we re nexweşîna 
penceşêra memikan an jî 
gumana vê yekê hebe, 

Eger bi we re xwînariya vajînayî çêdibe û 
hûn bi sedemên wê nizanibin, 

/® Eger temenê we 35 û jê zêdetir be, her 
wiha hûn rojê ji 15 heban zêdetir cixareyê 
bikişînin, 

/® Eger bi we re nexweşîna hişkbûn û 
xitimîna damaran, tansiyona bilind hebe û 
şelpeyê li we xistibe, 

/@> Eger bi we re nexweşîna kezebê hebe, 

/@> Eger hûn nû emeliyat bûbin an jî hûn xwe 
ji bo emeliyatê amade dikin, 

/© Eger hûn hê jî pitika xwe dimêjînin, 

/® Eger mîgren bi we re hebe, 

dibe ku hebên kontrola zarokanînê ji bo we 

xeternak bin. Divê TEQEZ hûn berî vê bi 

bijişka/ê xwe bişêwirin. 



Çawan tê bikaranîn? 

/s> Berî destpêkirina heban, TEQEZ bi saziyeke 
tenduristiyê bişêwirin. 

/® Ji bo destpêkirina bikaranîna heban dema 
herî guncan roja destpêka ketina cilan e. Ligel 
vê yekê eger ketina we ya kirasan birêkûpêk 
be, hingê hûn dikarin di nav 7 rojên destpêkê 
de dest bi xwarina heban bikin. Eger jiberçûna 
xwîna ketina cilan hê nû bi dawî bûbe, tevî vê 
rêbazê, divê rêbazeke veser jî were bikaranîn. 

/® Hûn bikevin têkiliya zayendî jî nekevinê jî, 
divê hûn her roj heman saetê heban bixwin. 

/® Eger hebên ku hûn dixwin, di nav pakêtên 
28 hebî de bin, heta ku ew biqedin divê hûn 
her roj yekê bixwin. Piştî pakêt qediya jî bêyî 
navber divê hûn dest bi pakêteke nû bikin. 
Hewce nake hûn li benda ketina cilan bimînin. 

/© Pakêtên 21 hebî, divê sê hefte bênavber rojê 
yek were xwarin. Piştî 21 heb qediyan, divê 
hûn 7 rojan navberê bidinê û roja 8'an hûn 
bikevin cilan jî nekevinê jî, hewce ye hûn dest 
bi pakêteke nû bikin. 

/® Piştî zarokanînê eger zarok bê mijandin piştî 
meha 6’an, eger neyê mijandin piştî hefteya 
3’yan, mirov dikare heban bi kar bîne. 

/© Piştî jiberçûna zarok hemen, an jî di nav 7 
rojên pêşîn de hûn dikarin heban bixwin. 

Eger we xwarina heban ji bîr kiribe... 

/® Eger we xwarina heba xwe ji bîr kiribe, di nav 
heman rojê de kengê hat bîra we hemen heba 
xwe bixwin. Roja din, we her roj kengê heb 
xwaribe, di wê saetê de xwarina heba xwe 
bidomînin. 

/© Eger we du yan jî xwarina gelek heban ji 
bîr kiribe, li gorî dozaja hormona heba ku 
hûn bi kar tînin, divê hûn li gorî pêşniyazên 
peywirdarê tenduristiyê tev bigerin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

HEBÊN KONTROLA ZAROKANÎNÊ 


Hişyarî! Dibe ku bandorên nayên xwestin hebin! 

Dibe ku tesîra layekî ya heban bi hinek jinan re serêşî, hişçûn, lihevketina dil, qelewbûn, 
hêrsokîbûn, deprasyon, westan, tansiyona bilind, nexweşîna zerikê, dilsariya zayendî, 
avzelêlk û êşên vajînayî, nexweşînên çermî û bêîştehbûnê çêke. Ji ber vê yeke, ya herî baş 
ew e ku di bin şêwirmendiyeke peywirdarekî/ê tenduristiyê de dest bi xwarina heban were kirin. 

Li van nîşaneyan baldar bin! 

/© Eger bi we re serêşeke zêde û xumamiya dîtinê çêbe, 

/© Eger mil û çîpên we bêtaqet bibin an jî bitevizin, 

Eger di singê we de êşeke dijwar hebe û hûn hest bi bêhnçikînê bikin, 

/© Eger di lingekî we de êşeke giran hebe, 

/® Eger ji nişka ve jiberçûna xwîna we ya ketina cilan raweste yan jî jixweber ji organê we yê zayendî 
xwîn biçe, 

divê ku hûn tafilê serî li saziyeke tenduristiyê bidin. 

Ji bîr mekin ku eger hûn dev ji xwarina heban berdin, dibe ku hûn ducanî bibin. Ducanîbûna di wexta 
berdewamiya bandorên layekî de, ji bo we dibe ku bitalûke be. Heta ku hûn biçin ser doktor, divê hûn 
bi rêbazeke veser xwe bihêvişînin. 



Hebên yekhormonî yên kontrola zarokanînê 

Ew mîna hebên biçûçik jî tên zanîn. Di wan de hormona jinan a bi navê progesteron heye. 


Aliyên wan ên erênî 

/© Eger bi awayekî rast were bikaranîn, ji 
100 jinî tenê 2 jin ducanî bibin. 

/® Li ser dayikên ku şîr didin zarokên xwe 
karîger e. 

/® Kalîteya şîrê dayikê kêm nake. Dibe ku 
mîqdarê şîr zêdetir bike. 

/® Li dijî penceşêrên malzarok û xerzeyê 
hêvişîner e. 

/® Mîqdarê xwînariya ji ber ketina cilan û êşa 
ji ber vê kêm dike. 




Aliyên wan ên neyînî 

/© Bi awayekî demkî di mehên destpêkê de dibe 
ku dema ketina cilan bêserûber be, heta dibe 
ku hûn ji bo demekê nekevin cilan û xwînariya 
di şeklê lekedarbûnê de çêbe. 

/© Eger xwarina hebê bê jibîrkirin, îhtimala 
ducanîbûnê li gorî hebên duhormonî zêdetir e. 

Ez dikarim bi kar bînim? 

Ji hebên duhormonî cudatir, dayikên ku şîr 
didin pitika xwe (piştî hefteya 6’an) û jinên ku 
cixareyê jî dikişînin tê de, hemû jinên ji 16 salî 
mezintir dikarin van bi kar bînin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

HEBÊN KONTROLA ZAROKANÎNÊ 


Ji bo kê ne guncan in? 

/® Eger hûn pitika xwe ya ji 6 hefteyan biçûktir dimêjînin, 

/® Eger ji ber sedemeke ku hûn pê nizanin xwînariyên vajînayî bi we re çêbin, 

/® Eger nexweşîna we ya kezebê ya aktîf hebe (heta ew nexweşîn berdewam bike), 

/® Eger bi we re nexweşîna hişkbûn û xitimîna damaran, tansiyona bilind û felc çêbûbe, 

/® Eger li we teşxîsa nexweşîna penceşêra memikan hatibe kirin yan jî gumana vê yeke hebe, 
/® Eger ji ber nexweşîna jana zirav û atiyê hûn bên tedawîkirin, 

dibe ku bikaranîna hebên kontrola zarokanînê ji bo we metirsîdar bin. Ji ber vê divê berê 
bikaranîna wan heban TEQEZ hûn bi bijîşka/ê xwe bişiwêrin. 


Çawan tên bikaranîn? 

/® Berî ku hûn dest bi xwarina heban bikin, TEQEZ bi saziyeke tenduristiyê bişêwirin. 

/® Ji bo bikaranîna heban, dema herî guncan roja yekemîn a ketina cilan e. Digel vê yekê, eger 
dema we ya ketina cilan birêkûpêk be, hûn dikarin di nav 5 rojên pêşîn ên ketina cilan de dest 
pê bikin. Pêwîst nake ku hûn rêbazeke veser bi kar bînin. 

/® Di qutiyê de 28 lib heb hene. Divê hûn van heban bênavber bixwin, gava ku qutiya heban 
qediya, hûn dikarin bêyî navber dest bi qutiyeke din bikin. 

/® Bêyî ku bê jibîrkirin her roj, di heman saetê de heb tên xwarin. Eger xwarina heban ji 3 saetan 
zêdetir bi derengî bikeve, rîska ducanîbûnê zêdetir dibe. 

/® Eger 2 roj xwarina heban were jibîrkirin, talûka ducanîbûnê pir zêde dibe, loma jî divê hûn di 
nav 72 saetan de ji bo xwehêvişandina lezgîn serî li saziyeke tenduristiyê bidin. 


Hişyarî! 

/® Eger bi we re xwînariya zêde ya ketina cilan, serêşa giran, nexweşîna zerikê, 
bidawîbûna ketina cilan an jî xwînariya vajînayî ya ji nişka ve û êşa zik a giran çêbe, 

tafilê serî li saziyeke tenduristiyê bidin. 

DERZIYÊN RÊLIBERGIR ÊN DUCANÎBÛNÊ 


DERZIYÊN RÊLIBERGIR ÊN DUCANÎBÛNÊ 




Li gorî hebûna tê de ya yek an jî her du 
hormonên jinan (ostrojen û progesteron), 
mirov van derziyan bi awayê 3 mehan, 2 
mehan û mehê carekê li xwe dixin. 



Derziyên hêvişîner li ser jinan tên sepandin. 

Aliyên wan ên erênî 

/@> Gava ku bi awayekî rast werin bikaranîn, 
ji 100 jinî 99’ên wan ji ducanîbûnê 
dihêvişîne. 

/@> Ji bilî jibîrnekirina dema lixwedana 
derziyan, hewce nake ku hûn tiştekî bikin. 

Aliyên wan ên neyînî 

Kontrol ne di destê jinan de ye, di destê 
sepîner de ye. 

/® Li dijî nexweşînên ku bi riya têkiliya cinsî di 
mirov digerin, bandora wan a hêvişîner nîn e. 

/@> Ji ber tesîra wê ya layekî ya ku we aciz bike, 
hûn nikarin ji wicûda xwe derxin. 

/® Divê hûn li benda derbasbûna bandora wê 
bisekinin. Ev yek jî dibe ku çend mehan 
bidome. 


Çawan tên bikaranîn? 

/@) Ji 1,2 yan jî 3 mehan carekê peywirdarekî/ê 
tenduristiyê derziyekê li mil an jî kulîmeka 
we dixe. Derziya pêşîn di dema ketina we 
ya cilan de li xwe bidin xistin. Ji destpêka 
dema xwînariya ketina cilan pê ve, eger di 
nava 5 rojên pêşîn de we derzî li xwe dabe, 
hêvişandina ji ducanîbûnê dest pê dike. Ji ber 
ku di nav derziyên cuda de dermanên cuda 
hene, divê bijîşkê/a we piştî kontrolên hewce 
biryar bide ka hûn ê kîjan cureyê bi kar bînin. 

/@> Divê derzî di dema xwe de û bi rêkûpêk 
werin bikaranîn. Eger derengketineke ji sê 
rojan zêde çêbûbe, divê hûn jê piştrast bin ku 
hûn neducanî ne. 

/@> TEQEZ ji pisporê ku ew ê derziyê li we bixe, 
jê dema derziya din hîn bibin û derziyên xwe 
di demên diyarkirî de li xwe bidin xistin, eger 
na dê bandora wê ya rêlibergir kêm bibe. 


Gelo ez dikarim bi kar bînim? 

/@> Eger hûn ê bikaribin di demên diyarkirî de birêkûpêk derziyan li xwe bidin xistin, 

/@> Eger hûn hêvişandineke demdirêj bixwazin, 

/@> Eger hûn ditirsin ku hûn ê dema bikaranîna rêbazên din ên kontrola zarokanînê ji bîr bikin, 

/@> Eger di warê xwehêvişandinê de hevserê we ji we re nebe alîkar, hingê hûn dikarin li derziyên 
rêlibergir ên ducanîbûnê bifikirin. 

DERZIYÊN RÊLIBERGIR ÊN DUCANÎBÛNÊ 


Ji bo kê ne guncan in? 

/@> Eger teşxîsa penceşêra memikan li we hatibe kirin yan jî gumana 
wê hebe, 

/@> Eger ji ber sedemeke ku hûn pê nizanin xwînariyên vajînayî bi we re 
çêbin, 

r® Eger bi we re nexweşîna krîza dil û felcê çêbûbe, 

r® Eger bi we re nexweşîna dil a têkildarî xitimîna damaran û 
hîpertansiyona giran hebe, 

r® Eger ji 20 salan zêdetir bi we re tevî nexweşînên çav, gurçik û xesara 
sîstema sinêran, nexweşîna şekir jî hebe, 

f® Egerîhtimala ducanîbûna we hebe yan jî dema ketina we ya cilan bi 
derengî ketibe, 

divê hûn derziyên rêlibergir ên ducanîbûnê bi kar neynin. 



Hişyarî! Dibe ku bandorên 
wan ên layekî hebin! 

f® Egerêşazikapirgiran, 

Êşa tund a sing, kuxik, henasetengî, 

/e> Serêşa giran, 

/@> Dîtina bi awayê ximam, 

/® Êşa giran a çîm û lingan, 

/® Zerik, 

/@> Û xwînariya zêde ya ji ber ketina cilan bi 
we re hebin 

divê hûn di zûtirîn demê de serî li saziyeke 
tenduristiyê bidin. 



Ez ji ku peyda bikim? 

Piştî ku hûn di bin kontrola bijîşkekî de derbas 
bûn bi şûn de, hûn dikarin ji dermanfiroşan 
bikirin û li saziyeke tenduristiyê ya ku xizmeta 
plansaziya malbatî dide, li xwe bidin xistin. 


Eger bixwazim bi hemle bimînim... 

Piştî ku we dest ji bikaranîna derziyan kişand 
bi şûn de, ji bo ku hûn bikaribin ducanî bibin, 
divê salek derbas bibe. 




HIŞYARÎ! 

Ji ber ku kontrol di 
destên sepîner de ye, dibe ku 
bêyî der barê taybetî û bandorên 
layekî yên van derziyan de baş agahiyan 
bide we, derziyan li we bide. Yanê dibe ku 
sepîner bêyî der barê derziyan de agahiyan 
bide û ji we bipirse, derziyan li we bixe. 

Li hinek welatan ji ber pêkanînên wiha 
giliyên jinan çêbûne, loma li dijî van 
bedkariyan, rêxistinên jinan 
ketibûn nav liv û tevgerê. 

ŞIVÊN BINÇERM (ÎMPLANT) 


ŞIVÊN BINÇERM (ÎMPLANT) 


Şiva binçerm, di bin çermê jinan de tê bicihkirin û bi maweya sê salan bi rêjeyeke zêde 
kontrola zarokanînê pêk tîne. Di nav de ji hormonên jinantiyê, progesteron heye. Li welatê 
me ji cureyên rêbaza şivên binçerm, bi tenê împlanon heye. 


Ez dikarim bi kar bînim? 

Eger hûn pêbawer in ku hûn li rêbazeke temendirêj a xwehêvişandinê digerin, hingê hûn dikarin li 
rêbaza şiva binçerm bifikirin. 


Aliyên wan ên erênî 

/® Ji roja bicihkirin bi şûn de, hêvişînê pêk tîne. 

/© Bi maweya 3 salan rê li ber ducanîbûnê digire. 

/ê>Têkiliya cinsî qut nake. 

/®> Ji ber ostrojenê bandorên layekî çênabin. 

/® Bandorê li çawanî û mîqdarê şîrê dayikê nake. 

Çawan tê bikaranîn? 

/® Berî ku şiva binçerm were bikaranîn, 
divê TEQEZ bi saziyeke tenduristiyê were 
ŞÊWIRANDIN. 

/® Di nav pênc rojên pêşîn ên ketina kirasan 
de, di bin çermê milê çepê yê aliyê jorê de 
tê bicihkirin. 

/® Miemeleya bicihkirinê, teqrîben deqeyek 
didome û bandora wê pê re dest pê 
dike. Gava şiv ji cih bê derxistin, ew kes 
vedigere ser rewşa xwe ya zayekiyê. 


Hişyarî! 

/® Eger xwînariya zêde ya ji ber ketina cilan, 
/®Serêşa giran, 

/® Zerik, 

/® Sekinîna xwîna ketina kirasan an jî ji nişka ve 
jiberçûna xwînê, 

/® Û êşa zik a pir giran bi we re çêbe, divê hûn yekser 
serî serî li saziyeke tenduristiyê bidin. 



Aliyên wan ên neyînî 

/® Di nav sala yekem de dibe ku di pergala 
dema ketina we ya cilan de guherînek, 
bêserûberiyek pêk were û xwînarî çêbe. 
Salek piştî pêkanînê mimkun e ku hûn 
nekevin cilan. 

/® Ji bo bicihanîna vê rêbazê pêdivî bi 
peywirdarên perwerdekirî heye. 

/® Ji ber ku şiv bi rêbazên cerahî têne bicihkirin, 
xetereya enfeksiyonê heye. 

/® Di bin çerm de xuya dibe. 

/® Hûn nikarin bi xwe wê ji cih derxin. 

/® Li dijî nexweşînên ku bi riya têkiliya zayendî 
di mirov digerin, tesîra wan tune ye. 


Ji bo kê ne guncan in? 

/® Eger hûn ducanî bin an jî gumana we ji vê yekê 
hebe, 

/® Eger xwînariya vajînayî bi we re çêbe û teşxîsa vê 
nehatibe kirin, 

/® Eger bi we re penceşêra memikan hebe, 

/® Eger bi we re nexweşîneke çalak û cidî ya kezebê 
hebe, 

/® Eger bi we re nexweşînên mîna jana zirav, atî, 
nexweşîna dil an jî tansiyona bilind hebe, 

/® Eger hûn nikaribin progesterona sentetîk bi kar 
bînin, 

/® Eger ji pêkhateyên împlantê re alerjiya we hebe, 

/® Eger hûn şîr didin zarokekî ji 6 hefteyan biçûktir 

hingê divê hûn şivên binçerm bi kar neynin. 

HÊVIŞÎNA ACÎL 


HÊVIŞÎNA ACÎL 


Eger têkiliyeke we ya zayendî ya 
bêhêvişandin û neplankirî çêbûbe, ji bo 
ku hûn rê li ber ducanîbûneke bêhemdî 
bigirin, hûn dikarin serî li rêbazên 
xwehêvişandina acîl bidin. Roja îro di vî 
warî de du rêbaza xwehêvişandina acîl a 
bihormon (heba dotira rojê) û amraza nav 
malzarokê ya piştî têkiliya zayendî hene. 


Çawan diparêze? 

/® Hêvişana acîl a bihormon (heba dotira 
rojê) nahêle ku bizirê bergirtî di malzarokê 
de bi cih bibe. Eger berî çêbûna biziran 
were bikaranîn, nahêle ku bizir pêk werin. 
Ji 100 jinî, 75 - 80’yê wan kariye xwe ji 
ducanîbûnê bihêvişînin. 

/® Pêkanîna Spîrala piştî têkiliyê nahêle 
ku bizir ber bigire û bizirê bergirtî di 
malzarokê de bi cih bibe. Ji 100 jinî li ser 
99’ê wan karîger bûye. 


Aliyên wê yên erênî 

/® Ji bo ku mirov rê li ber ducanîbûnên 
bêhemdî bigire, derfetekê dide mirov. 


Aliyên wê yên neyînî 

/® Rêbaza hêvişîna hormonî divê di zûtirîn 
demê de, herî dereng di nav 3 rojan de 
were bikaranîn. 

/® Piştî bikaranînê, eger têkiliyeke din a 
bêkontrol çêbe yan jî şaşiya bikaranînê 
çêbe, mirov nahêvişîne. 

/® Bi qasî rêbazên din ne karîger e, lewre 
jî divê Ll ŞÛNA RÊBAZÊN KONTROLA 
ZAROKANÎNÊ NEYÊ BIKARANÎN. 

/® Mirov ji nexweşînên ku bi riya têkiliya 
zayendî di mirovan digerin, naparêze. 

/® Bandorên layekî yên mîna dilxelandin û 
verişandinê hene. 


Hêvişîna Acîl a Bihormon 

Hebên duhormonî (Heba dotira rojê) 

Ev berhemeke ku tenê bi mebesta xwehêvişandina acîl a ji ducanîbûnê tê firotin û tê de 4 lib hebên 
kontrolê yên bi dozaja normal hene. Piştî têkiliya zayendî ya bêyî hêvişandinê, divê di nav 72 saetan 
de 2 lib werin xwarin. Piştî ku 12 saet di ser re derbas bûn, du libên din tên xwarin. Divê ev pêkanîn 
di nav 72 saetan de temam bibe. 

Hebên yekhormonî (Heba piştî têkiliyê) 

Tê de tenê hormona progesteron heye. Piştî têkiliya zayendî ya bêyî bergirî, di nav 72 saetên pêşîn 
de 2 heb bi hev re dikarin bên xwarin. 

Sepana RÎAyê ya piştî têkiliyê 

Piştî têkiliyê, di nav 5 rojên pêşîn de ji hêla peywirdarên tenduristiyê yên perwerdekirî ve di nav 
malzarokê de tê bicihkirin. 

HÊVIŞÎNA ACÎL - RÊBAZÊN ASAYÎ YÊN KONTROLA ZAROKANÎNÊ 


Hişyarî! 

1. Dibe ku heb bi we re lihevketina dil çêke. Loma jî, saetekê berî xwarina heban eger 
hûn dermanên ku rê li ber lihevketina dil û verişînê digirin bixwin, dibe ku aciziya we 
kêmtir bibe. 

2. Piştî xwarina cara pêşîn a hebên bihormon, eger di nav 2 saetan de kiribe ku hûn vereşin, 

divê hûn wekî ku we qet dest pê nekiribe, ji nû ve bi heman dozajê heban bixwin. Piştî ku 12 saet 
di ser re derbas bûn, divê hûn dîsan heman dozajê tekrar bikin. 

3. Piştî rêbaza xwehêvişandina acîl divê hûn teqez dest bi rêbazeke xwehêvişandina karîger bikin. 

4. Eger 7 roj bi ser dema ketina we ya cilan ketibe, ji ber ku îhtimala ducanîbûnê heye, divê hûn teqez 
serî li saziyeke tenduristiyê bidin. 

/@> Eger di pergala dema ketina we ya cilan de guhartineke pêk hatibe, 

/@> Eger bi mîqdareke kêm an jî xwînariya ketina cilan kêmtir dewam kiribe, 

/© Eger di nava 4 hefteyan de hûn neketibin cilan, 

/@> Eger êşeke giran ketibe bin zikê we yan jî nav ranên we, 

/® Eger nîşanên nexweşînên ku bi riya têkiliya cinsî di mirov digerin (wekî hatina avzelêlka zêde 
ya ji vajînayê û êşkişandina di dema destava biçûk de), li we peyda bûbin divê hûn teqez serî li 
saziyeke tenduristiyê bidin. 



REBAZEN XWEHEVIŞANDINA ACIL NE REBAZEN XWEHEVIŞANDINEN ROJANE NE, DIVE Bl 
VÎ AWAYÎ NEYÊN BIKARANÎN. 


REBAZEN ASAYI YEN KONTROLA ZAROKANINE 


Gava ku em rêbazên asayî yên kontrola zarokanînê bi kar tînin, em tu midexaleyê li bedena xwe nakin. 
Ji ber vê yekê jî tu bandora layekî çênabe. Lê çendî jin der barê dema xwe ya zayekiyê de baldar bin jî, 
misogeriya xwehêvişana ji ducanîbûnê tune ye. Her wiha bi van rêbazan jî kes nikare xwe ji nexweşînên 
ku bi riya têkiliya zayendî di mirov digerin, biparêze. 

Rêbaza Rojhejmartinê (Rêbaza Teqwîmê) 

Em dikarin bi riya hejmartina rojên ketina cilan, rojên ku xetereya ducanîbûnê heye diyar bikin. Eger 
xwînariya dema ketina me ya cilan nerêkûpêk be, ev ne rêbazeke ewledar e. Rojên me yên ketina 
cilan, çend rojên berî xwînariyê û piştî wê, ji bo ducanîbûnê rojên herî kêmxeter in. Em bibêjin 28 rojan 
carekê em dikevin cilan û ev yek bi salan e wiha didome, êdî em bi vê yekê piştrast 
in. Em vê hejmarê li diduyan dabeş bikin (14 bi dest dikeve). Ji roja yekemîn a ketina , 

me ya cilan em dihejmêrin, roja 14’an roja me ya ketina biziran e. Berî ketina biziran 
bi sê rojan û piştî ketina biziran bi sê rojan, eger têkiliya me ya zayendî çêbe, dibe 
ku em ducanî bibin. Yanê ji roja destpêka ketina me ya cilan heta deh rojan, ji bo 
ducanîbûnê demeke ewledar e, ji roja dehan heta roja bîstan dema xeternak e 

RÊBAZÊN ASAYÎ YÊN KONTROLA ZAROKANÎNÊ 


û piştî wê, ji roja 20’an heta roja ketina cilan dîsan dema ewledar e. Lê belê ji ber ku roja ketina cilan 
dibe ku bi sedemên cur bi cur were guhartin, lewre jî hejmartina rojan pirî caran ne rêbazeke bikêr 
e. Ji ber ku talûkeya ducanîbûnê gelek zêde ye, hinek doktor vê rêbazê wekî rêbazeke xwehêvişana ji 
ducanîbûnê qebûl nakin. 

Vekêşan 

Mêr berî ku ji rê biçe, penîsê xwe ji vajînayê dikişîne, bi vî awayî jî nahêle ku avik bikeve hundirê vajînayê. 
Lê belê berî ku mêr ji rê biçe jî dibe ku hinek sperm di avikê de hebin, loma jî ev rêbaz pir birîsk e. Her 
wiha tirsa ku ka dê mêr bikaribe di demê de xwe vekişîne jî, bandoreke neyînî li têkiliya zayendî dike. 

Mijandina Pitika Nûhatî 

Bi tenê kesên ku nû zarok anîne dikarin vê rêbazê bi kar bînin. Ji bo ku ev rêbaz bi kêr were; 

n> Piştî zarokanînê divê hûn neketibin cilan, 

/® Divê bi tenê we şîrê dayikê dabe pitika xwe û mama nedabê, 

/© Divê di ser dema zarokanînê re, ji 6 mehan zêdetir wext derbas nebûbe. 

Rîska ducanîbûnê ya vê rêbazê hingî zêde ye ku mirov nikare wê wekî rêbazeke kontrolkirina zarokanînê 
bihesibîne. 


Rêbazên Cerahî 

Girêdana Xerzerêyên Jinan (Lîgasyona Tûpê) 

Riyên ku biziran ji xerzeyê digihînin malzarokê, tên girêdan. Bi vî awayî pevgihana bizir û sperman, ango 
ducanîbûn tê astengkirin. Bi emeliyateke nîvsaetîyan jî di dema sezeryanê de ev yek dikare bê kirin. 
Eger em êdî zarokan nexwazin, em dikarin serî li vê rêbazê bidin. Li ser bedena me tu bandoreke layekî 
ya vê rêbazê nîn e. Em dîsan wekî her carê dikevin cilan û tesîr li fonksiyona zayendî û ya 
zewqgirtinê nabe. 

Ev emeliyat divê tenê bi destûra me û li ser daxwaza me bê kirin. Bi awayê din, 
ev sûc e! 

Girêdana riyên toxmên mêran (Vazektomî) 



Riyên toxmên mêran bi emeliyateke 
ku 15-20 deqeyan dikêşe, tên 
girêdan. Di dirûvê mêran de, 
di daxwaz û şiyana têkiliya 
zayendî de, di tetmîna 
zayendî de û di repbûna 
organê zayendî û perîna 
mêran de jî tu guhartinan 
çênake. 



Di her du rêbazan de jî, 
vegerîna jê û bidestxistina 
şiyana zayekiyê mimkun 
e, lê ev yek bimesref e û 
hewceyî emeliyatek e ku 
ji bo her kesî jî dibe ku bi encamên 
erênî nebe. Lewre jî berî ku em serî 
li rêbazên cerahî bidin, pir girîng e ku 
em ji aliyê neanîna zarokan ve ji xwe 
tam bibawer bin. 

DIVÊ EH HEWL NEDIN KU Dl MERCÊN NEBIJÛNDAR DE ZAROKAN Jl BER XWE BIKIN 


DIVÊ EM HEWL NEDIN KU Dl MERCÊN 



NEBIJÛNDAR DE ZAROKAN Jl BER XWE BIKIN 


— Hekê, min nedixwest ez ducanî bibim. Bijîşk 
jî wisan gotibû. Çi tê bîra min ez dikim. Ji bo ku 
zarok ji ber min biçe û ez jê xelas bibim. 

— Keça min nebî tu cahiltiyekê bikî û tiştekî 
bînî serê xwe. Hem xwe hem jî keçên xwe 
yên ku hewcedarî hembêza dayikê ne, mexe 
talûkeyê. Mêrê xwe jî hilde û here ser bijîşkekî. 



Emîne: Leyla, çi derdê te heye? Tu gelekî xemgîn xuya dikî. 

Leyla: Qet mepirse heka Emîne, meh û nîvek e ez ducanî me. Tu zanî keça me ya herî mezin Xezal, hê 
neketiye sala sisêyan. 

Emîne: Min li dû hev 3 zarok mezin kirin. Lê min gelekî zehmetî kêşa. Eger aqilê min ê niha bûya, min ê 
xwe bihêvişanda û ez ducanî nedibûm. Hê pitika min a pêşîn sê mehî bû, ez bi ya diduyan bi hemle bûm. 
Wekî kabûs bû. Piştî zaroka duyem, ez berbayî aqilê mezinan ketim û min rabû her roj pembûyê bisirke xist 
devê malzaroka xwe, lê ev yek bi kêr nehat. Ez dîsan bi hemle geriyam, bi ser de jî di malzaroka min de kul 
û birîn çêbûn. Başbûna bîrinan jî demeke dirêj kêşa. 

Piştre bijîşk ji mêrê min re got ku divê ew prezervatîfê bi kar bîne. Mêrê min pêşî xwe neqayîl kir. Lê bijîşk 
got ku eger ew prezervatîfê bi kar bîne, hem ez ê bikaribin rê li ber ducanîbûna bêhemdî bigirim hem jî wê 
bi saya prezervatîfê ji mêrê min mîkrobên heyî derbasî min nebin. Li ser van gotinan, mêrê min îqna bû. Ji 
hingê ve ew prezervatîfê bi kar tîne. Hem jî prezervatîfa xwe, ew bi xwe dineqîne. Piştî vê, ez jî rihet bûm 
êdî. 

Leyla: Hekê, ez yê di zikê xwe de naxwazim, anîna her du zarokên din gelekî zehmet bû, ez sezeryan kirim. 
Bijîşk ji min re got careke din ducanî nebî, teqez xwe bihêvişîne. Niha ez ditirsim ku ez ê bimirim. Loma jî 
ez xwe di ser cihên bilind re hol dikim, tiştên giran hildidim 
da ku ew zarok ji ber min biçe û ez jê bifilitim. 

Emîne: Nebî nebî keça min, ji bo ku zarok ji ber te biçe, tu 
rabî tiştên tewşomewşo bikî! Dibe ku tu zerarê bidî xwe. Bi 
destê mêrê xwe bigire û herin cem bijîşkekî. Eger hewce be 
tu yê kurtaj bibî, bibe. Paşê jî mêrê te yan jî tu, bi awayekî 
xwe ji ducanîbûnê bihêvişînin. 

Leyla: Tu rast dibêjî hekê. Ez ê bi destê wî bigirim û em ê 
herin ser bijîşkekî. Em hem pirsgirêka xwe çareser bikin 
hem jî em rêbazeke xwehêvişandinê ji bo xwe bibînin. 












KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

KIIRTAJ 


KURTAJ 


Ji aliyê bijîşk ve di demeke diyarkirî de ji malzarokê derxistina cenînê çêbûyî ye. 


Kurtaj ne rêbazeke kontrola zarokanînê ye. 

Her jin xwedan maf e ku rêbazên kontrola zarokanînê binase, ji van rêbazan yeka li gorîxwe bibijêre û 
bêyî ku hewcedarî kurtajê bibe, xwe ji ducanîbûna bêhemdî bihêvişîne. Lê her jin dema ku lê biqewime û 
dema bixwaze dikare serî li kurtajê bide. 

Di mercên nebijûndar de kirina kurtajê tê çi wateyê? 

Mebest ji gotina kirina kurtajê ya di nav mercên nebijûndar de; 

• Hewldana jinan a ku dixwazin bi destên xwe zarok ji ber xwe bikin, 

• Ne bi destê bijîşkan, ji hêla kesên neperwerdekirî û nerayedar ve, li cihekî nepaqij, nebijûndar û bêyî 
amrazên pêwîst, pêkanîna kurtajê ye. 

Dibe ku nezanî, endîşeya veşartina ducaniyê ya ji hevser an jî derdora xwe, qîmnekirina xizmetên 
tenduristiyê me ber bi kurtajbûna di nav mercên nebijûndar de biajo. Hin caran em hewl didin ku 
em bi xwe zarok ji ber xwe bikin an jî bihêlin ku kesên neehil zarok ji ber me bikin. Di rewşên wiha 
de tenduristiya jinan û jiyana wan di bin talûkeyêk ciddî de ye. Kurtajên bi vî awayî hin caran dibin 
sedema kêmgirtina malzarokê, nezayekî û heta mirina jinan. 

Ew jina ku dixwaze xwe bi xwe zarok ji ber xwe bike, bi metirsiyên girîng ên 
tenduristî re rû bi rû ye. 

Jinên ku bêhemdî ducanî bûne, bêyî ku tenduristiya xwe bixin metirsiyê, dikarin ducanîbûna xwe di bin çavdêriya 
bijîşkên pispor de û di mercên bijûndar de bi dawî bikin. Lê belê divê her tim tercîha me ya pêşîn ew be ku em 
rêbazeke li gorî xwe ya kontrola zarokanînê hilbijêrin û bi vî awayî rê li ber ducanîbûneke bêhemdî bigirin. 


Li welatê me kurtaj mafekî qanûnî ye 

Li Tirkiyeyê mafê jinan heye ku di nav 10 hefteyên pêşîn ên ducanîbûna xwe de kurtaj bibin. Kurtaja 
piştî hefteya 12’an dibe ku tenduristiya jinan bixe talûkeyê. Jina ku xwe bide kurtajkirin, eger ji 18 
salan biçûktir be, pêdivî bi destûra weliyê wê, eger zewicandî be jî pêdivî bi pesendkirina hevserê 
wê heye. Divê kurtaj li nexweşxaneyên dewletê yan jî li klînîkên taybet ên wekî saziyên tenduristiyê 
yên ku xweyî amrazên pêwîst in, bi destê peywirdarên tenduristiyê yên pispor ve were kirin. Dînê 
îslamê jî, destûr dide kurtaja heta 120 rojên ji destpêka ducanîbûnê. 


Hesibandina dema ducanîbûnê 

Li welatê me destûr heye ku cenînê di zikê dayikê de yê heta 10 hefteyan, bi kurtajê were hildan. Ji bo vê 
rewşê, gelekî girîng e ku hûn bizanibin ka hûn di hefteya çendan a ducanîbûnê de ne. Gava ku hûn ê roja 
ducanîbûnê bihesibînin jî, ji roja têkiliya cinsî, yanê ji dema pêman nedin destpêkirin. Ev yek şaş e. 
Eger hûn ducanî bin, nexwe ducanîbûna we ji roja yekem a ketina we ya cilan a dawîn tê hejmartin. 

NEZAYEKÎ (ÎNFERTÎLÎTE) 


NEZAYEKI (INFERTILITE) 

Heft sal bûn ku zewaceke bextewer a Xetîceyê 
hebû. Tevî hevserê xwe wan biryar dabû ku heta 
hînî zewacê nebin û ji aliyê aborî ve jî hinekî ber 
xwe nebînin, zarokan neynin û di dema têkiliya 
zayendî de jî xwe ji ducanîbûnê bihêvişînin. Piştî 5 
salan wan biryar da ku bibin xwedî zarok û wan dev 
ji xwehêvişandinê berda. Di ser re du sal derbas 
bûbûn, lê hê jî Xetîce ducanî nebûbû; vê yekê êdî 
ew xemgîn dikir. Ew ketibû şika nezayekbûnê, 
loma jî biryar da ku here doktor. Bijîşk piştî Xetîce 
miayene kir, diyar kir ku ji bo ew nebe xwedî zarok 
tu sedemên diyar nîn in û lewre jî wî xwest ku 
hevserê wê jî were xwe bide miayenekirin. 

Bijîşk: Dibe ku ducanînebûna we ji hevserê we be. Divê ez wî jî miayene bikim. Berî wê, ez ê der barê 
raboriya we ya tibî û rewşa we ya psikolojîk de hin pirsan ji we her duyan bikim. Ji lew re dibe ku ji ber 
sedemên bedenî hinek sedemên psîkolojîk ên ducanînebûnê jî hebin. Nexweşînên ku hûn an jî hevserê we 
bi wan ketine, emeliyatên ku hûn bûne, stres, qelewî û lawaziya zêde, vexwarina zêde ya alkolê û kişandina 
cixareyê yan jî bandora layekîya hin dermanan, mesela dermanên ulser û tansiyonê yên ku mêr bi kar tînin 
jî, dibe ku rê li ber zaûzêbûnê bigirin. Paşê, ji bo ku em bizanibin bê ka bi we û hevserê we re pirsgirêkeke 
aîdî organên we yên zaûzêbûnê heye yan tune ye, em ê hin testan biki. 

Serê pêşîn divê hevserê we tehlîla avikê bide kirin. Dibe ku di avika mêrê we de rêjeya sperman kêm bin an jî 
nebijûndar bin, an jî dibe ku sperm nekaribin xwe bigihînin malzaroka we. Ev test, ji wan testên ku em ê li ser 
we bikin, hêsantir û erzantir e. Ji ber vê yekê jî hewce ye em ê pêşî li ser hevserê we dest bi lêkolînê bikin. 



— Bi qasî dixuye, tu astengî nîn e ku hûn 
bibin xwedî zarok. Lê divê ez hevserê we jî 
bibînim. Pêşî em ê tehlîla spermên wî bidin 
kirin. Ev tehlîl ji yên ku hûn ê bidin kirin, 
hem pir hêsan hem jî erzantir e. 


Hewldana ducanîbûna bi rêbazên tibî, pir zor, biha û riyeke dirêj e. 
Garantiya van rêbazan jî nîn e, digel hemû hewldan û mesrefên we, dibe 
ku hûn encameke erênî jî bi dest nexin. Yanê, berî ku hûn bidin ser riyeke 
wiha, divê hûn biryara xwe baş bidin û xwe baş amade bikin. Ji bîr mekin 
ku ji bo ku bihevrebûneke bextewar, ne şert e ku mirov bibe xwedî zarok. 
Digel vê yekê jî, em li wan kesên ku dixwazin vê riyê biceribînin, berî her 
tiştî pêşniyaz dikin ku bi pispor û saziyên pêbawer bişêwirin. 

Jixwe ji bo hûn bibin xwedan zarok ne şert e ku hûn bi xwe zarok bînin 
dinyayê; mimkun e ku hûn zarokekî/e bêkes jî ji xwe re bikin ewlad. 
Mesela, Nilufer li şûna ku ew bi xwe zarokekî bîne dinyayê, tercîh kir ku 
zarokekî ji xwe re bike ewlad. 

NEZAYEKÎ (ÎNFERTÎLÎTE) 


— Wisan dixuye ku tu garantiya van rêbazan nîn e, ne wisan? 

— Eger hûn biryara ceribandinê bidin jî, tewsiyeya min li we, divê mirov bikaribe heta 
cihekî bi şûn de bibêje bes e. Nexwe dibe ku hem tenduristiya we ya bedenî û rûhî têk biçe 
hem jî ji aliyê aborî ve dibe ku hûn bikevin bin barekî giran. 



Xetîce: Lê eger bi hevserê min re jî tu pirsgirêk nebe? 

Bijîşk: Bi mebesta ku em bizanin ka organên we yên zaûzêyê bi awayekî tendurist dixebitin an na, em 
ê hin testan bikin, her wiha em ê asta hormonên we jî tetkîk bikin. Min bi xwe di malzaroka we de tu 
arîşe nedît, lê dibe ku di magza we de yan jî xerzerêyên ku biziran digihînine malzarokê, xitimî bin. 

Xetîce: Lê eger pirsgirêkeke wiha hebe, divê em çi bikin? 

Bijîşk: Xema mexwin, ev arîşeyên ku me qala wan kir, nayê wê mehneyê ku hûn nikarin zarokan 
bînin. Mimkun e ku hûn bi riyên xwezayîyan jî bi alîkariya tibî ducanî bibin. Eger pirsgirêk ji mêr 
be, sperma mêr bi rêbaza riya “bergirtina nexwezayî” di malzaroka jinikê de tê bicihkirin. Na, eger 
pirsgirêk ji jinikê biqewime, hingê ji bo xurtkirina biziran hinek derman tên bikaranîn an jî ji bo 
vekirina xerzerêyên xitimî hinek rêbazên cerahî tên bikaranîn. Tevî ku riyeke biha ye jî dibe ku 
rêbaza pitika lûleya ezmûnî bibe çareserî. Lê belê berî hin sepanên li ser jinikê, divê mirov der 
barê bandorên wê yên layekî de xwedî zanyarî û hişmendî be, ku ev pir girîng e. Tewsiya min li we 
ew e ku di dema tedawiyê de, der barê tesîrên muhtemel ên rêbazên cerahî yên ku bi kar bînin û 
hormonên ku dê bidin we de, divê hûn pêşî baş agahdar bibin. Ji lew re pir girîng e ku hûn ji bo xwe 
rêbaza herî guncan û tendurist hilbijêrin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

LÊ EGER ZAROKÊN HIN ÇÊNEBIN... 


LE EGER ZAROKEN MIN ÇENEBIN... 




— Keça bi tena serê xwe û çûna zanîngehê! îcar 
ew ê bixwîne, bixebite, ê nizanim çi? De bila li 
malê rûne, alîkariya diya xwe bike! 

Şermîn nekarî biçe zanîngehê, lê bi yekî li gorî 
dilê xwe re zewicî û U karekî ku jê hez dikir dest bi 
xebatê kir. 




— Mihemed, ez dixwazim bixebitim. Ev kar tam U 
gorî dilê min e. Tu dibêjî ez ê bikaribim? 

— Ez bi te bawer im, eger tu bixwazî tu dikarî ji 
heqê her karî derkevî. 


— Şermîn, xesûya te ji bo te dibêje ku ew zirzek 
e. Keça min hay ji xwe hebe, ew ê navbera te û 
mêrê te xera bike! 

— Çima ama, em hê ji bo zarokanînê xwe amade 
nabînin. 


Şermînê tevî ku pir dixwest jî, ji ber helwesta mêrên malbatê piştî qedandina lîseyê nekarîbû biçûya 
zanîngehê. Ji ber vê yekê jî bawer nedikir ku wê bikaribe karekî ji xwe re bibîne û pir xemgîn dibû. 

Hê salek di ser re nebihurîbû, Şermînê yekî li gorî dilê xwe nas kir û pê re zewicî. Hema di wê navê de, 
firsendeke ku qet hêvî nedikir bi destê wê ket. Bi alîkariya nasekî ji xwe re karekî baş peyda kir. Heta 
şeş mehên destpêkê gelekî bextewar bû, hem ji mêrê xwe Mihemed hem jî ji karê xwe hez dikir. Heta 
wê roja ku xesûya wê xwe têkilî karê wan kir. Rojekê ji cîraneke xwe hîn bû ku xesûya wê der barê wê 
de, vir de wir de xeber dide û dibêje ku ev salek e ducanî nebûye, nexwe zirzek e, loma jî divê Mihemed 
wê berde. Wisa lê hat ku mîna kunek ava sar bi ser de werkirin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

LÊ EGER ZAROKÊN MIN ÇÊNEBIN... 



Şermîn di bin van pest û zoran de diperçiqî. 


Tevî ku wan xwe nedihêvişandiye jî Şermîn hê ducanî nebûbû, pêşî wê ev yek zêde ji xwe re nekiribû 
derd, ji ber ku daxwazeke wan a bibin xwedî zarok nebû. Piştî demekê bi şûn de, pestên li ser 
Şermînê zêdetir bûn. Malbata Mihemed êdî çi kiribin, wan hevserê wê û heta malbata wê bi xwe jî 
kiribûn bin bandora xwe. 


Wisan lê hatibû ku hema mabû Şermîn bi xwe jî bawer bike ku êdî nikare zarokan bîne. Tevî ku xwe ji bo 
zarokanînê ne amade didît jî, xwe ranegirt û rabû çû cem pisporeke tenduristiyê. Dema ku dest bi gilîkirina 
rewşa xwe kir, pê re hêstir ji çavên wê hatin xwarê, lê her ku bi pispor re peyivî dilê wê rihet bû. 

Pispor jê re got ku tiştekî wê bixe qilqalê nîn e, ji lew re eger bêyî xwehêvişandinê hefteyê 2 an jî 3 caran 
têkiliya zayendî deyne jî, ji bo ku ducanî bibe, divê herî hindik heta salekê ew li benda encamê bimîne. 

Pispor: Ji bo ducanîbûnê dema têkiliya zayendî û rêjeya têkiliyên ku di rojên guncan de pêk hatine 
pir girîng e. Jinek bi tenê di nav 6-7 rojên mehekê de dikare ducanî bibe. Ev roj jî rojên di navbera 
du heyamên ketina cilan û 2 - 3 rojên berî wê demê ne. Wekî mînak, jinek eger ji 28 rojan carekê 
bikeve cilan, divê ji roja yekemîn a ketina cilan pê ve bijimêre, rojên di navbera roja 10’an û roja 16’an 
de ji bo ducanîbûnê rojên herî guncan in. Berî her tiştî biryara xwe bidin ka hûn dixwazin bibin xwedî 
zarok an na. Eger hûn bixwazin, îcar divê hûn ji bo xwe û zewaca xwe dema herî guncan hilbijêrin ku 
ev ji bo gihandina zarok a bi awayekî tendurist şertê pêşîn e. Eger hûn ji ber pesta malbat û derdorê 
zarokan bînin, ev yek dê hem we hem hevserê we û pê ve eleqedar jî zaroka we nebextewar bike. Lê 
ji ber ku hûn ê zarok bînin dinyayê, berî her kesî mafê biryardanê yê we bi xwe ye. 

Eger hûn hê xwe ji zarokanînê re ne amade dibînin, ez dikarim ji we re bibim alîkar da ku hûn rêbaza 
herî guncan a kontrola zarokanînê bibijêrin. 

KOMELEYA MAFÊN MIROVAN ÊN JINAN—ÇARESERIYÊN NÛ MAFÊN ME YÊN ZAYEKIYÊ HENE! 

LÊ EGER ZAROKÊN MIN ÇÊNEBIN... 


Şermîn: Gelek spas. We dilê min rihet kir. Baş e, em bibêjin me biryara xwe da û piştî salekê jî zarok 
çênebû, hingê meriv dikare bibêje ku ez zirzek im? 

Pispor: Naxêr, bi qethî tiştekî wiha tune ye. Dibe ku arîşe ji mêrê we be. Ji bo rewşeke wiha berî her 
tiştî divê mirov tesbît bike ka arîşe ji we yan ji mêrê we diqewime. Sedemên ducanînebûna jinekê 
dibe ku ji hevserê wê yan ji wê, yan jî ji wan her duyan bin. Ev yek carinan tê serê jinên ku carekê 
ducanî bûne û zarok anîne jî. Her wiha gelek sedemên din jî hene ku dibe ku bandorê li ducanîbûna 
we dikin. Lê niha pêwîst nake tu li ser van tiştan serê xwe biêşînî û xeman bixwî. Berî her tiştî bi 
hevserê xwe re jî bipeyivin û biryara xwe bikin yek, ka hûn dixwazin kengê bibin xwedî zarok. 

Şermînê fehm kir ku bêsedem ew qas roj xemgîn bûye. Êdî dixwest zûtirkê van tiştan ji hevserê xwe 
re jî bibêje. 


Jinên di ser 30 salî re ku dixwazin ducanî bibin, jinên ku dema wan a ketina cilan ne 
birêkûpêk be yan jî biêş be an jî jinên ku gilî û gazinên wan ên din ên tenduristiyê hene, 
bêyî ku salekê bisekinin, dikarin bi pisporên tenduristiyê bişiwêrin. 



Hema mabû ku Şermîn jî bawer bike ku ew zirzek e... 

Tevî ku difikirî ji bo zarokanînê ne amade ye jî, rabû çû cem pisporeke tenduristiyê. 
— Doktor, gelo ez zirzek im? 


— Xeman mexwin, jinek, bi tenê dikare di 6 an jî 7 rojên mehekê de ducanî bibe. Yanê 
ducanîbûn ne ew qas hêsan e. Lê belê divê hûn berî her tiştî biryarê bidin ka hûn dixwazin 
ducanî bibin yan na. 

Jl BO BIKARANÎNA HAFÊN XWE YÊN ZAYEKIYÊ EZ DIKARIM SERÎ Ll KU DERÊ BIDIM? 

Jl BO BIKARANÎNA MAFÊN XWE YÊN ZAYEKIYÊ EZ 
DIKARIM SERÎ Ll KU DERÊ BIDIM? 


Hişyariya girîng: Berî ku hûn agahiyên li ser kontrola zarokanînê ku we ji van saziyan wergirtine bi kar bînin, ji bo 
diyarkirina rêbaza herî guncan a ji bo bedena xwe û ya ku bandora wê ya layekî herî kêm e, ji kitêbokên li ber destên xwe 
sûd wergirin. Van agahiyan bi jinên din re jî parve bikin da ku ew jî di vî warî de agahdar û pejnkar bibin. 


BINKEYÊN TENDURISTIYÊ 

Hûn dikarin navnîşan û jimareya telefona binkeya 
tenduristiyê ya herî nêzikî xwe ji Gerînendetiya 
Tenduristiyê ya bajarê ku hûn lê ne, hîn bibin. 


NEXWEŞXANEYÊN SSK'Ê 

Beşên Jin û Zarokanînê, 

Nexweşxaneyên Nexweşînên Jinan û Zayînxane 


NAVENDÊN TENDURISTIYA CIVAKÊ 

Hûn dikarin navnîşan û jimareya telefonên van navendan 
ên hemû bajaran ji Gerînendetiya Tenduristiyê ya bajarê 
ku hûn lê ne, hîn bibin. 

GerînendetiyaTenduristiyê ya Ankara (0312) 592 44 00 


NAVENDÊN TENDURISTIYA MALBATÊ 

Hûn dikarin navnîşan û jimareya telefona bijîşkê 
malbatê û navenda tenduristiyê ya malbatê yên xwe ji 
Gerînendetiya Tenduristiyê hîn bibin. 

GerînendetiyaTenduristiyê ya Ankara (0312) 592 44 00 


NEXWEŞXANEYÊN DEWLETÊ 

Beşên Jin û Zayînê û Yekeyên Plansaziya Malbatê, 
Zayînxane û Nexweşxaneyên Nexweşînên Jinan. 


ODEYÊN TABÎBAN 

Hûn dikarin ji Konseya Navendî ya Yekîtiya Tabîbên Tirk 
navnîşana odeya tabîban a li bajarê xwe hîn bibin. 
(0312) 231 31 79 


NEXWEŞXANEYÊN ZANÎNGEHAN 

Beşên Jin û Zarokanînê 


SAZIYÊN CIVAKÎ YÊN SIVÎL 

ARO 0 NIVÎSGEHÊN ALÎKARIYA EDLÎ 

Li gelek bajaran, di bin banê baroyan de beşên têkildarî 
mafên jinan hene. Li bajarê ku hûn lê ne jî hûn dikarin 
serî li baroyê bidin û bi vî awayî xwe bigihînin wan beşan 
û ji wan alîkariya hiqûqî bixwazin. Ev beş bi taybetî 
alîkariyê didin kesên ji ber nebûna derfetên aborî nikarin 
ji xwe re parêzeran bigirin. 

ANKARA BAROSU KADIN HAKLARI MERKEZÎ 

(0312)416 72 00 

ANKARA KADIN DAYANIŞMA VAKFI 

(0312) 430 40 05 - (0312) 432 07 82 
E-posta: kadindv@yahoo.com.tr 

AIDS VE CÎNSEL YOLLA BULAŞAN 
HASTALIKLAR DERNEGÎ 

(0232)343 71 30 
www.cinselhastaliklar.net 

CiNSEL EGÎTiM TEDAVÎ VE ARAŞTIRMA DERNEGÎ 
(CETAD) - iSTANBUL 

(0212) 219 59 54 - (0535) 309 40 17 

www.cetad.org.tr 

E-posta: info@cetad.org.tr 

CiNSEL SAGLIK-EVLiLÎK VE AÎLE DANIŞMANLIGI 
DERNEGÎ - iSTANBUL 

(0212)212 55 55 
www.cisead.org 

ÇANAKKALE KADIN DANIŞMA MERKEZÎ (ELDER) 

(0286)217 06 03 
E-posta: elderl 7@mynet.com 

Jl BO BIKARANÎNA HAFÊN XWE YÊN ZAYEKIYÊ EZ BIKARIM SERÎ Ll KU DERÊ BIDIM? 


GÖZALTINDA CÎNSEL TACÎZ VE TECAVUZE KARŞI 
HUKUKi YARDIM PROJESi - ÎSTANBUL 

(0212) 245 45 93 

iNSAN KAYNAGINI GELÎŞTÎRME VAKFI - ÎSTANBUL 

(0212) 293 16 05 

www.ikgv.org / E-posta: ikgv@ikgv.org 

iSTANBUL BAROSU KADIN HAKLARI UYGULAMA 
MERKEZi 

Rojên nav hefteyê her roj di navbera saet 9:30 û 16:00’an 
de hûn dikarin xizmeta şêwirmendiyê wergirin. 

(0212) 292 77 39 

iSTANBUL MOR ÇATI KADIN SIGINAGI VAKFI 

Rojên nav hefteyê, her roj di navbera saet 10:00 û 
16:00’an de hûn dikarin alîkariyê bixwazin. 

(0212) 292 52 31-32 
www.morcati.org.tr 
E-posta: morcati@morcati.org.tr 

iZMiR BAROSU KADIN HAKLARI KOMÎSYONU 

(0232) 463 00 14 

KADININ iNSAN HAKLARI - YENÎ ÇÖZUMLER 
DERNEGi - iSTANBUL 

(0212)251 00 29 
www.kadinininsanhaklari.org 
E-posta: newways@wwhr.org 

KAOS-GL - ANKARA 

(0312) 230 03 58 

www.kaosgl.org / E-posta: kaosgl@kaosgl.org 

LAMBDA - iSTANBUL 

(0212) 244 57 62 

www.lambdaistanbul.org 

E-posta: danisma@lambdaistanbul.org 


TURKiYE AiLE SAGLIGI VE PLANLAMASI VAKFI - 
iSTANBUL 

(0212) 257 79 41 
www.tapv.org.tr 
E-posta: info@tapv.org.tr 

VAN KADIN DERNEGi KADIN DANIŞMA MERKEZi 
(VAKAD) 

(0432)214 45 87 

www.vakad.org.tr/E-posta: kadindernegi@gmail.com 

WILLOWS VAKFI - iSTANBUL 

(0216)332 38 62 

www.willowsfound.org 

E-posta: willows@willowsfound.org 


XETÊN TELEFONÊ YÊN 
ŞÊWIRMENDIYÊ 

AiLE SAGLIGI ARAŞTIRMA DERNEGÎ (ASAD) - 
iSTANBUL CiNSEL SAGLIK HATTI 

(0212)282 01 01 

HACETTEPE UNÎVERSÎTESi HIV / AIDS TEDAVÎ VE 
ARAŞTIRMA MERKEZÎ (HATAM) - ANKARA 

(0312)310 80 47 

TURKiYE AiLE SAGLIGI VE PLANLAMASI VAKFI 
(TAPV) - ÎSTANBUL 

(0212) 444 65 39 


POZiTiF YAŞAM DERNEGÎ 

(0212) 288 38 83 
www.pozitifyasam.org 
E-posta: pym@pozitifyasam.org 

FERHEN60K 


FERHENGOK 


aborî: ekonomi 

agahdar bûn: haberdar olmak 

agahî: bilgi 

amraz: araç 

arîşe: sorun 

atî: sara 

avik: meni 

avzê: salgi 

avzelêlk: akinti 

azîn: yöntem 

bandor: etki 

bandora layekî: yan etki 
bandordar: etkili 
behremendî: yetenek, kabiliyet 
bergind: karşilik 
ber girtin: döllenmek 
bergirî: önlem 
bername: program 
berpirs: sorumlu 
berpirsî: sorumluluk 
beşdarî: katilim 
bêçine: sebepsiz 
bêhemdî: irade dişi, istem dişi 
bêkêr: yararsiz 
bi kar anîn: kullanmak 
bi nexweşiyê ketin: hastaliga 
yakalanmak 

bi ser xwe ve hatin: kendine 
gelmek 
bijîşk: doktor 
bijûndar: saglikli 
bijûndarî: saglik 
bikêr: yararli 

binkeya tenduristiyê: saglik ocagi 
biryar: karar 
biryar dan: karar vermek 
bizavkar: eylemci, aktivist 


bizir: yumurta (kadin için) 
bîrewer: anlayişli, bilinçli 
cihkî: yerel 
civak: toplum 
civakî: sosyal, toplumsal 
çareserî: çözum 
çavdêrî: gözetim 
dahat: gelir 
demdemî: geçici 
derfet: imkan 
derûnî: psîkolojîk 
derzîker: igneci 
destkarî: mudahale 
devgirk: tipa, kapak 
dibistan: okul 
dilxelîn: bulanti 
diyar kirin: belirlemek 
ducanî: hamile 
ducanî bûn: hamile kalmak 
duçar bûn: maruz kalmak 
egir: kisir 

encam: sonuç, netice 

endam: ûye 

erênî: olumlu 

ewledar: gûvenli 

ewlehî: gûvenlik 

gerînende: mûdûr 

gerînendetî: mûdûrlûk, mûdûriyet 

gêran: yetişkin 

gilî: şikayet 

girîng: önemli 

guncan: uygun 

hek: abla 

helwest: tavir 

heman: aym 

henase: nefes 


henasetengî: nefes darligi 
hest: duygu 

hevjîn: hayat arkadaşi, eş 
hevkarî: 1. iş birligi 2. ortaklik 
hevser: eş (kari kocadan her bir) 
hewcedar: muhtaç, gerekli 
hewl: çaba, gayret 
hewl dan: çabalamak 
heyam: dönem 
hêsan: basit, kolay 
hêvişandin: korumak 
hêvişîn: korunma 
hêvişîner: koruyucu 
hişçûn: baş dönmesi 
hişmend: bilinçli 
hişmendî: bilinç 
hizirîn: dûşûnmek 
hizir kirin: dûşûnmek 
jana zirav: verem 
kargeh: işyeri 
karîger: etkin, etkili 
kelecan: heyecan 

ketina biziran: yumurtlama dönemi 
ketina cilan: adet görme 
kêmgirtin: iltihaplanma 
kitêbok: kitapçik 
komar: cumhuriyet 
komele: dernek 
kulêmek: kalça 
kun: tulug 

lezgîn: 1. hizli, seri 2. aceleci, 3. acil 
lê borîn xwestin: özûr dilemek 
lêçûn: gider, masraf 
lêgerîn: araştirma 
lêkolîn: inceleme 
maf: hak 

FERHENGOK 


magz: yumurtalik 
malbat: aile 
malzarok: rahim 
mawe: sure 

mebest: amaç, gaye, maksat 
merc: şart, koşul 
metirsî: tehlike 
metirsîdar: tehlikeli 
mijar: konu 

misoger: 1 . kesin, kat’î 2. garanti 
mînak: örnek, misal 
navber: ara, fasila 
navend: merkez 
navgîn: araç 

navneteweyî: uluslararasi 
nebijûndar: sagliksiz 
netewe: ulus 
neteweyî: ulusal 
neyînî: olumsuz 
nezayok: kisir 
nimûne: örnek 
nivîsgeh: buro 
nîqaş: tartişma 
nîvîşkan: sakat 

organên zaûzê: ûreme organlari 
paşgotinî: dedikodu 
perîn/jirêçûn: orgazm 
perwerde: egitim 
pest: baski 
peywir: görev 
peywirdar: görevli 
pêdivî: ihtiyaç 

pêk anîn: gerçekleştirmek, temin 
etmek 

pêkhate: bileşen 

pêkutî: baski 

pêşniyaz: teklif 

pêşniyaz kirin: teklif etmek 

pêwîst: gerekli 

pispor: uzman 

pisporî: uzmanlik 


pitik: bebek 

pitika lûleya ezmûnî: tûp bebek 

qorik: kalça 

raçînk: doku 

raman: dûşûnce 

rave kirin: izah etmek 

rayedar: yetkili 

raborî: geçmiş 

rep bûn: erkek cinsel organmin 
sertleşmesi 

rê li ber girtin: önlemek 
rêbaz: yöntem 

rêgeh: 1 . gûzergah 2. yol, kanal 
rêje: oran 
rêxistin: örgût 
rûkêşk kirin: kaplamak 
sazî: kurum, kuruluş 
sepan: uygulama 
sepandin: uygulamak 
sepîner: uygulayici 
sifir: bakir 
sirûşt: doga, tabiat 
sirûştî: dogal, tabii 
sûd: fayda, yarar 

sûd wergirtin: faydalanmak, 
yararlanmak 
şane: hûcre 
şaredarî: belediye 
şarezatî: beceriklik, yeteneklilik 
şebk: kramp 
şêwirmend: damşman 
şêwirmendî: damşmanlik 
şile, şilemenî: sivi 
şiyan: kudret, edebilme gûcû 
stargeh: kadin sigmagi 
tafilê: hemen, derhal 
tax: mahalle 
taybet: özellik 
taybetmendî: özellik 
temen: ömûr, yaş 
tendurist: saglikli 


tenduristî: saglik 
teqez: mutlaka, kesinlikle 
tevkarî: katki 
têger: bulaşici 
têkilî: ilişki 

têkiliya zayendî: cinsel ilişki 

tundî: şiddet 

vebijêrk: seçenek 

veser: ek, ilave 

wate: anlam 

werzîş: spor 

xal: madde 

xem xwarin: ûzûlmek, tasalanmak 

xerze: yumurtalik 

xerzerê: yumurtalik kanali 

xetere: tehlike 

xeternak: tehkikeli 

xizm: akraba, hisim 

xurek: yiyecek 

xurekxwarin: beslenme 

xwedî kirin: beslemek 

xwehêvişan: korunma 

xwînarî: kanama 

xweza: doga 

xwezayî: dogal 

xwîn jê çûn: kan kaybetmek 

zanîngeh: ûniversite 

zarok ji ber çûn: dûşûk yapmak 

zarok ji ber girtin: çocuk almak 

zarok ji ber kirin: dûşûk yaptirmak 

zarokanîn: çocuk dogurma 

zayek: dogurgan 

zayekî: dogurganlik 

zayend: cinsiyet 

zayendî: cinsel 

zayendîtî: cinsellik 

zayîn: dogum 

zayînxane: dogumevi 

zirzek: kisir 

MAFÊN ME YÊN ZAYEKIYÊ HENE! 

Komeleya Mafên Mirovan ên Jinan - Çareseriyên Nû, bi mebesta ku li Tirkiyeyê û li dinyayê mafên mirovan ên jinan biparêze û wan 
pêk bîne, di sala 1993’yan de hatiye avakirin ku ew saziyeke civaka sivîl û serbixwe ye. Navê wê jî, ji gotina “mafên jinan mafên mirovan 
in” tê ku di encama Konferansa Mafên Mirovan a Dinyayê de derketibû holê û ew konferans ji aliyê Neteweyên Yekbûyî ve di heman salê 
de li Viyanayê hatibû lidarxistin. Komele, bi mebesta ku mafên mirovan ên jinan bi awayekî tam bên sepandin û jin bi awayê ferdên azad 
û welatiyên wekhev beşdarî her warê jiyanê bibin, di asta cihkî, neteweyî û navneteweyî de dixebite. 

Komeleya Mafên Mirovan ên Jinan - Çareseriyên Nû, bi xebatên xwe yên bênavber ên der barê warên bipêşxistina hişmendiya mafan 
de ya ji bo jinan, parêzkarî, pêkanîna torên piştgiriyê û berbelavkirina zanyariya femînîst, di asta neteweyî û navneteweyî de bûye 
rêxistineke civaka sivîl a rêzdar û naskirî. Komeleya Mafên Mirovan ên Jinan - Çareseriyên Nû, di encama van xebatan de, li Tirkiyeyê 
alîkariyeke girîng li berbelavbûna perwerdehiya mafên mirovan a jinan û li pêkhatina reformên qanûnî kiriye, di nav civakên misliman 
de jî toreke berfireh çêkiriye û li Neteweyên Yekbûyî jî bûye yek ji parêzkarên pêşeng ên mafên mirovan ên jinan. Komeleya Mafên 
Mirovan ên Jinan - Çareseriyên Nû, ji ber alîkirina li bipêşxistina wekheviya zayenda civakî û edaleta civakî, di sala 1999’an de ji aliyê 
Komeleya Di Pêşketinê De Mafên Jinan (AWID) ve layiqî Xelata Çareseriyên Nû hate dîtin û di sala 2005’an de jî li Konseya Aborî û 
Civakî ya Neteweyên Yekbûyî bûye xwedî Statuya Şêwirê ya Taybet. Her wiha Komeleya Mafên Mirovan ên Jinan - Çareseriyên Nû di 
sala 2007’an de, ji ber lidarxistina kampanyayên ji bo reformên qanûnî û bi çêkirina torên piştgiriyê yên di bin navên Koalîsyona Mafên 
Zayendî û Bedenî ya Li Civakên Misliman (CSBR) de ku ew li nav civakên misliman ji bo pêkanîna mafên jinan ên zayendî, bedenî 
û zayekiyê hatine çêkirin û ji ber xebatên parêzkariyê ve Xelata Mafên Jinan a Navneteweyî ya Weqfa Gruberê qazanc kiriye. 

Bernameya Perwerdehiyê ya Mafên Mirovan a Jinan ku komeleyê ew bi pêş ve biriye û li Tirkiyeyê ji sala 1995’an ve gihîştiye 
zêdetirî 12 hezar jinî, hîn jî li Tirkiyeyê û dinyayê yek ji bernameyên perwerdehiyê ya mafên mirovan a dombar, berfireh û berbelav e. 
Di sala 2004’an de Bernameya Perwerdehiyê ya Mafên Mirovan a Jinan di çarçoveya Projeyo Toktîkên Nûya Novneteweyî de wek “yek 
ji taktîkên herî baş ên ku li dinyayê di warê mafên mirovan de tê bikaranîn” hatiye hilbijartin. 

Bernameya Perwerdehiyê ya Mafên Mirovan a Jinan ku di navbera salên 1998 - 201 1 ’an de, bi Saziya Hêvişandina Zarokan û Xizmetên 
Civakî re, bi awayekî hevkarî dihat sepandin, di 2011 ’an de piştî fesxkirina saziya navborî, bi tevkariya ji 100’î zêdetir perwerdekarên 
Bernameya Perwerdehiyê ya Mafên Mirovan a Jinan’ê yên çalak ve ku ew bi Wezîriya Malbat û Polîtîkayên Civakî re dixebitin, tê 
meşandin. Ji sala 2002’yan bi vir de, şaredarî û rêxistinên jinan ên serbixwe jî beşdarî vê hevkariyê bûne. 54 jinên bizavkar ên ku di 
van saziyan de dixebitin, li 20 bajar û Qibrisê sepanên qadîyên Bernameya Perwerdehiyê ya Mafên Mirovan a Jinan’ê didin meşandin. 

• Armanca Bernameya Perwerdehiyê ya Mafên Mirovan a Jinan'ê ew e ku jinan der barê mafên wan de bîrewer û hişyar bike, bike da 
ku ew wan mafan bi kar bînin û ji bo wan xebatên hewcedar ên zanîn û şarezatiyê pêk bîne. 

• Bername, ji çêbûna rêxistinbûna cihkî re dibe destek û bi rêxistinên cihkîyên jinan û saziyên cihkî re di nav şirîkatiyê de tê sepandin. 

• Ji sala 1998’an bi vir de, li 54 bajarên Tirkiyeyê û li Qibrisê, tevîhev bi navgîna 680 Xebata Komî ya Bernameya Perwerdehiyê ya 
Mafên Mirovan a Jinan’ê gihîştiye zêdetirî 12 hezar jinî. 

• Rêzeya kitêboka bi navê Mafên Me Hene! ku mafên jinan ên qanûnî, zayendî û zayekiyê li xwe digire, gihîştiye ber destê zêdetirî 
26.000 jinî. 

• Komele, bi navgîna Bernameya Perwerdehiyê ya Mafên Mirovan a Jinan’ê bi 13 rêxistinên jinan re yên ku li qadên cihkî dixebitin, 
şirîkatiya saziyî pêk aniye. 

• Her wiha, li gorî encamên lêkolînên serbixwe yên ku di navbera salên 2005 û 2011 'î de dane ber xwe, jinên ku beşdarî Bernameya 
Perwerdehiyê ya Mafên Mirovan a Jinan’ê bûne; 

• Hatiye dîtin ku wan kariye bi rêjeya %60 tundiya fizîkî, %33 tundiya hîsî û %27 jî tundiya aborî bidine sekinandin. 

• %35’ê wan ji bo ku perwerdehiya xwe bibine serî, li dibistana xwe vegeriyane. 

• %33’yê wan bi berginda dahatê dest bi jiyana xebatê kiriye yan jî lê vegeriyane û %7’ê van jinan jî ji xwe re cihê kar vekiriye. 

• %94’ê wan diyar kiriye ku xwebaweriya wan zêde bûye; %89’ê wan gotiye ku di standina biryarên nav malbatê de hîn zêdetir tesîra 
wan çêbûye; %69’ê wan daxuyandiye ku li derdora xwe ji aliyê siyasî ve hîn bêhtir çalak bûne û %59’ê wan jî aşkera kiriye ku ew bi 
awayekî çalak beşdarî rêxistineke jinan bûne. 


RÊZEYA MAFÊN ME HENE! 

Mafên Me Hene! 
Zayendîtiya Me Heye! 
Mafên Me yên Zayekiyê Hene! 

